qundao/data-zh-poetry huggingface dataset:
大起楼联
作者：金兆燕
朝代：清
体裁：联

碧树红花相掩映；天香瑞彩合絪缊。
天光云影楼联
作者：金兆燕
朝代：清
体裁：联

檐横翠嶂秋光近；波上长虹晚景摇。
契秋阁联
作者：金兆燕
朝代：清
体裁：联

渚花张素锦；月桂朗冲襟。
妙远堂联
作者：金兆燕
朝代：清
体裁：联

河边淑气迎芳草；城上春阴覆苑墙。
嫘祖祠联
作者：金兆燕
朝代：清
体裁：联

明堂灵响期昭应；桑叶扶疏问日华。
嫩寒春晓联
作者：金兆燕
朝代：清
体裁：联

鹤群常绕三株树；花气浑如百和香。
宛委山房联
作者：金兆燕
朝代：清
体裁：联

水石有余态；凫鹥亦好音。
小南屏联
作者：金兆燕
朝代：清
体裁：联

林外钟来知寺远；柳边人歇待船归。
小卷联
作者：金兆燕
朝代：清
体裁：联

飞阁凌芳树；双桥落彩虹。
小山亭联
作者：金兆燕
朝代：清
体裁：联

茂竹临幽溆；晴云出翠微。
小李将军画本屋联
作者：金兆燕
朝代：清
体裁：联

万井楼台疑绣画；千家山郭静朝晖。
小江潭联
作者：金兆燕
朝代：清
体裁：联

竹室生虚白；波澜动远空。
岭上草堂联
作者：金兆燕
朝代：清
体裁：联

碧落青山飘古韵；绿波春浪满前陂。
延月室联
作者：金兆燕
朝代：清
体裁：联

开帘见新月；倚树听流泉。
归云别馆联
作者：金兆燕
朝代：清
体裁：联

小院回廊春寂寂；碧桃红杏水潺潺。
得树厅联
作者：金兆燕
朝代：清
体裁：联

双树容听法；三峰意出云。
微波馆联
作者：金兆燕
朝代：清
体裁：联

川源通霁色；杨柳散和风。
怀仙馆联
作者：金兆燕
朝代：清
体裁：联

白云明月偏相识；行酒赋诗乐未央。
成衣房联
作者：金兆燕
朝代：清
体裁：联

越罗蜀锦金粟尺；宝殿香娥翡翠裙。
承露轩联
作者：金兆燕
朝代：清
体裁：联

池塘月撼芙渠浪；罗绮晴娇绿水洲。
报丰祠外戏台联
作者：金兆燕
朝代：清
体裁：联

川原通霁色；箫鼓赛田神。
报丰祠联
作者：金兆燕
朝代：清
体裁：联

息飨报嘉瑞；膏泽多丰年。
拂柳亭联
作者：金兆燕
朝代：清
体裁：联

曲径通幽处；垂杨拂细波。
新月楼联
作者：金兆燕
朝代：清
体裁：联

蝶衔红蕊蜂衔粉；露似珍珠月似弓。
旷观楼联
作者：金兆燕
朝代：清
体裁：联

烟草青无际；溪山画不如。
春及堂联
作者：金兆燕
朝代：清
体裁：联

夕阳杨柳岸；微雨杏花村。
春水廊联
作者：金兆燕
朝代：清
体裁：联

夹路浓华千树发；一渠流水两家分。
春流画舫联
作者：金兆燕
朝代：清
体裁：联

仙扉傍岩崿；小楹俯澄鲜。
春禊亭联
作者：金兆燕
朝代：清
体裁：联

柳占三春色；荷香四座风。
晓烟亭联
作者：金兆燕
朝代：清
体裁：联

佳气溢芳甸；宿云澹野川。
曙光楼联
作者：金兆燕
朝代：清
体裁：联

问津窥彼岸；把钓待秋风。
望春楼联
作者：金兆燕
朝代：清
体裁：联

北榭远峰闲即望；月华星采坐来收。
杏花春雨之堂联
作者：金兆燕
朝代：清
体裁：联

明月夜舟渔父唱；隔帘微雨杏花香。
来春堂联
作者：金兆燕
朝代：清
体裁：联

一片彩霞迎旭日；万条金线带春烟。
来薰堂联
作者：金兆燕
朝代：清
体裁：联

烟开翠扇清风晓；日暖金阶昼刻移。
枕流亭联
作者：金兆燕
朝代：清
体裁：联

鸟宿池边树；花香洞里天。
林香草堂联
作者：金兆燕
朝代：清
体裁：联

歌绕夜梁珠宛转；山连河水碧氤氲。
染色房联
作者：金兆燕
朝代：清
体裁：联

染就江南春水色；结成罗帐连心花。
桂露山房联
作者：金兆燕
朝代：清
体裁：联

回风入座飘歌扇；冷露无声湿桂花。
桃花池馆联
作者：金兆燕
朝代：清
体裁：联

千树桃花万年药；半潭秋水一房山。
桐轩联
作者：金兆燕
朝代：清
体裁：联

凉意生竹树；疏雨滴梧桐。
桥西草堂联
作者：金兆燕
朝代：清
体裁：联

绿竹漫侵行径里；飞花故落舞筵前。
槐荫厅联
作者：金兆燕
朝代：清
体裁：联

小院回廊春寂寂；朱阑芳草绿纤纤。
水佩风裳联
作者：金兆燕
朝代：清
体裁：联

美花多映竹；无处不生莲。
水心亭联
作者：金兆燕
朝代：清
体裁：联

杨柳风来潮未落；梧桐叶下雁初飞。
水明楼联
作者：金兆燕
朝代：清
体裁：联

盈手水光寒不湿；入帘花气梦难忘。
江山四望楼联
作者：金兆燕
朝代：清
体裁：联

山红涧碧纷烂漫；竹轩兰砌共清虚。
江山四望楼联
作者：金兆燕
朝代：清
体裁：联

山红涧碧纷烂缦；竹轩兰砌共清虚。
流波华馆联
作者：金兆燕
朝代：清
体裁：联

涧道余寒历冰雪；浪花无际似潇湘。
浓阴草堂联
作者：金兆燕
朝代：清
体裁：联

秋水才添四五尺；绿阴相间两三家。
浣香楼联
作者：金兆燕
朝代：清
体裁：联

谷静秋泉响；楼深复道通。
浴蚕房联
作者：金兆燕
朝代：清
体裁：联

金屋瑶筐开宝胜；小桥流水接平沙。
海云龛联
作者：金兆燕
朝代：清
体裁：联

紫云盛宝界；彩舫入花津。
海桐书屋联
作者：金兆燕
朝代：清
体裁：联

峭壁削成开画障；垂杨深处有人家。
涟漪阁联
作者：金兆燕
朝代：清
体裁：联

紫阁丹楼纷照耀；修篁灌木势交加。
涵光亭联
作者：金兆燕
朝代：清
体裁：联

临眺自兹始；烟霞此地多。
涵清阁联
作者：金兆燕
朝代：清
体裁：联

云林颇重叠；池馆亦清闲。
涵虚阁联
作者：金兆燕
朝代：清
体裁：联

圆潭写流月；华岸上春潮。
涵虚阁联
作者：金兆燕
朝代：清
体裁：联

圆潭写溪月；华岸上春潮。
深柳读书堂联
作者：金兆燕
朝代：清
体裁：联

会须上番看成竹；渐拟清阴到画堂。
清华堂联
作者：金兆燕
朝代：清
体裁：联

芰荷叠映蔚；水木湛清华。
清妍堂联
作者：金兆燕
朝代：清
体裁：联

露气暗连青桂苑；春风新长紫兰芽。
清远堂联
作者：金兆燕
朝代：清
体裁：联

窗含远色通书幌；云带东风洗画屏。
清阴堂联
作者：金兆燕
朝代：清
体裁：联

风生北渚烟波阔；雨歇南楼积翠来。
渔舟小屋联
作者：金兆燕
朝代：清
体裁：联

水深鱼极乐；云在意俱迟。
游新城汪园步遂堂先生韵
作者：金兆燕
朝代：清

主人缘爱客，载酒访林岑。逸兴同嵇吕，高怀友尚禽。城隅荒径僻，江步晚云深。暂作开笼翮，随君豁素襟。白沙村畔路，日脚下高原。山色青垂岸，江流碧到门。苔侵灵运屐，花满辟疆园。并坐盘陀石，閒心试共论。积水明如镜，轻舟小似鞋。晴天弥旷野，远势接平厓。宿雾千林合，归云一鸟偕。川原堪极目，虚阁自开怀。楼俯三江阔，堂开十亩宽。晚烟屯屋角，新月出林端。翠影修篁密，香风老桂寒。何时重到此，尽日倚雕栏。扁舟带暝色，隔岸远相迎。鱼鸟皆俦侣，山林足性情。荒唐过壮岁，偪侧叹浮生。堪羡岩居叟，秋田已早耕。
游新城汪园步遂堂先生韵·其一
作者：金兆燕
朝代：清

主人缘爱客，载酒访林岑。逸兴同嵇吕，高怀友尚禽。城隅荒径僻，江步晚云深。暂作开笼翮，随君豁素襟。
游新城汪园步遂堂先生韵·其三
作者：金兆燕
朝代：清

积水明如镜，轻舟小似鞋。晴天弥旷野，远势接平厓。宿雾千林合，归云一鸟偕。川原堪极目，虚阁自开怀。
游新城汪园步遂堂先生韵·其二
作者：金兆燕
朝代：清

白沙村畔路，日脚下高原。山色青垂岸，江流碧到门。苔侵灵运屐，花满辟疆园。并坐盘陀石，閒心试共论。
游新城汪园步遂堂先生韵·其五
作者：金兆燕
朝代：清

扁舟带暝色，隔岸远相迎。鱼鸟皆俦侣，山林足性情。荒唐过壮岁，偪侧叹浮生。堪羡岩居叟，秋田已早耕。
游新城汪园步遂堂先生韵·其四
作者：金兆燕
朝代：清

楼俯三江阔，堂开十亩宽。晚烟屯屋角，新月出林端。翠影修篁密，香风老桂寒。何时重到此，尽日倚雕栏。
澄碧堂联
作者：金兆燕
朝代：清
体裁：联

湖光似镜云霞热；松气如秋枕簟凉。
澄鲜阁联
作者：金兆燕
朝代：清
体裁：联

隔沼连荷芰；中流泛羽觞。
澄鲜阁联
作者：金兆燕
朝代：清
体裁：联

隔沼连香芰；中流泛羽觞。
濯清堂联
作者：金兆燕
朝代：清
体裁：联

十分春水双檐影；百叶莲花七里香。
濯清堂联
作者：金兆燕
朝代：清
体裁：联

十分春水双檐影；百叶莲花万里香。
灵山韶之台联
作者：金兆燕
朝代：清
体裁：联

佳气浮丹谷；安歌送好音。
烟渚吟廊联
作者：金兆燕
朝代：清
体裁：联

阶墀近洲渚；亭院有烟霞。
熙春台联
作者：金兆燕
朝代：清
体裁：联

碧瓦朱甍照城郭；浅黄轻绿映楼台。
献功楼联
作者：金兆燕
朝代：清
体裁：联

青筐叶盖蚕应老；剪彩花时燕始飞。
玉玲珑馆联
作者：金兆燕
朝代：清
体裁：联

北树远峰闲即望；南园春色正相宜。
玉玲珑馆联
作者：金兆燕
朝代：清
体裁：联

北榭远峰闲即望；南园春色正相宜。
环绿阁联
作者：金兆燕
朝代：清
体裁：联

碧树销金谷；遥天倚翠岑。
环绿阁联
作者：金兆燕
朝代：清
体裁：联

碧树锁金谷；遥天倚翠岑。
环翠楼联
作者：金兆燕
朝代：清
体裁：联

冉冉修篁依户牖；瞳瞳初日照楼台。
环翠楼联
作者：金兆燕
朝代：清
体裁：联

冉冉修篁依户牗；曈曈初日照楼台。
玲珑花界联
作者：金兆燕
朝代：清
体裁：联

花柳含丹日；楼台绕曲池。
珊瑚林联
作者：金兆燕
朝代：清
体裁：联

艳采芬姿相点缀；珊瑚玉树交枝柯。
瑞芍亭联
作者：金兆燕
朝代：清
体裁：联

繁华及春媚；红药当阶翻。
疏峰馆联
作者：金兆燕
朝代：清
体裁：联

千重碧树笼青苑；一桁青山倒碧峰。
眺听烟霞轩联
作者：金兆燕
朝代：清
体裁：联

松排山面千重翠；日较人间一倍长。
砻房联
作者：金兆燕
朝代：清
体裁：联

岸端白云宿；屋上春鸠鸣。
碧云楼联
作者：金兆燕
朝代：清
体裁：联

烟开翠幌清风晓；花压阑干春昼长。
秋思山房联
作者：金兆燕
朝代：清
体裁：联

天气涵竹气；山光满湖光。
秋晖书屋联
作者：金兆燕
朝代：清
体裁：联

诗书敦夙好；山水有清音。
积翠轩联
作者：金兆燕
朝代：清
体裁：联

叠石通溪水；当轩暗绿筠。
竹间水际联
作者：金兆燕
朝代：清
体裁：联

树影悠悠花悄悄；晴云漠漠柳毵毵。
筱园苏亭联
作者：金兆燕
朝代：清
体裁：联

东坡何所爱；仙老暂相将。
纵目亭联
作者：金兆燕
朝代：清
体裁：联

地胜林亭好；月圆松竹深。
练丝房、经丝房联
作者：金兆燕
朝代：清
体裁：联

软縠疏罗共萧屑；霏红沓翠晚氤氲。
练丝房联
作者：金兆燕
朝代：清
体裁：联

旧丝沉水如云影；笼竹和烟滴露梢。
经丝房联
作者：金兆燕
朝代：清
体裁：联

软縠疏罗共萧屑；霏红沓翠晚氛氲。
绮霞楼联
作者：金兆燕
朝代：清
体裁：联

春秋多佳日；山水有清音。
绿云亭联
作者：金兆燕
朝代：清
体裁：联

山深松翠冷；树密鸟声幽。
绿杨城郭厅联
作者：金兆燕
朝代：清
体裁：联

城边柳色向桥晚；楼上花枝拂座红。
绿杨湾联
作者：金兆燕
朝代：清
体裁：联

金塘柳色前溪曲；玉洞桃花万树春。
群玉山房联
作者：金兆燕
朝代：清
体裁：联

渔浦浪花摇素壁；玉峰晴色上朱栏。
翠霞轩联
作者：金兆燕
朝代：清
体裁：联

日映文章霞细丽；山张屏障绿参差。
胜概楼联
作者：金兆燕
朝代：清
体裁：联

奇石尽含千古秀；春光欲上万年枝。
胜概楼联
作者：金兆燕
朝代：清
体裁：联

怪石尽含千古秀；春光欲上万年枝。
舣舟亭联
作者：金兆燕
朝代：清
体裁：联

阶墀近洲渚，来往在烟霞。
船房联
作者：金兆燕
朝代：清
体裁：联

紫阁丹楼纷照耀；桃溪柳陌好经过。
艳雪亭联
作者：金兆燕
朝代：清
体裁：联

苔染浑成绮；春生即有花。
芰荷深处楼联
作者：金兆燕
朝代：清
体裁：联

山翠万重当槛出；白莲千朵照廊明。
花南水北之堂联
作者：金兆燕
朝代：清
体裁：联

别业临青甸；前轩枕大河。
花潭竹屿联
作者：金兆燕
朝代：清
体裁：联

天上碧桃和露种；门前荷叶与桥齐。
苍筤馆联
作者：金兆燕
朝代：清
体裁：联

竹高鸣翡翠；溪暖戏鵁鶄。
莳玉居联
作者：金兆燕
朝代：清
体裁：联

山月映石室；春星带草堂。
菉竹轩联
作者：金兆燕
朝代：清
体裁：联

竹动疏帘影；花明绮陌春。
菱花亭联
作者：金兆燕
朝代：清
体裁：联

苔色侵衣桁；荷香入水亭。
蒸霞堂联
作者：金兆燕
朝代：清
体裁：联

桃花飞绿水；野竹上青霄。
蓬壶影联
作者：金兆燕
朝代：清
体裁：联

碧瓦朱甍照城郭；穿池叠石写蓬壶。
薜萝水榭联
作者：金兆燕
朝代：清
体裁：句

云生涧户衣裳润；风带潮声枕簟凉。
藤花书屋联
作者：金兆燕
朝代：清
体裁：联

云遮日影藤萝合；风带潮声枕簟凉。
西织房联
作者：金兆燕
朝代：清
体裁：联

花须柳眼如无赖；蕊乱云浓相间深。
见悟堂联
作者：金兆燕
朝代：清
体裁：联

花药绕方丈；清流涌坐隅。
觞咏楼联
作者：金兆燕
朝代：清
体裁：联

香溢金杯环满座；诗成珠玉在挥毫。
谷雨轩联
作者：金兆燕
朝代：清
体裁：联

晓艳远分金掌露；夜风寒结玉壶冰。
跨红阁联
作者：金兆燕
朝代：清
体裁：联

地偏山水秀；酒绿河桥春。
辋川图画阁联
作者：金兆燕
朝代：清
体裁：联

此地惟堪图画障；不妨游更著南华。
迎翠楼联
作者：金兆燕
朝代：清
体裁：联

金涧流春水；虹桥转翠屏。
远帆亭旁阁道联
作者：金兆燕
朝代：清
体裁：联

朱阁簟凉疏雨过；远山云晚翠光来。
远帆亭联
作者：金兆燕
朝代：清
体裁：联

稼收平野阔；风正一帆悬。
钓渚亭联
作者：金兆燕
朝代：清
体裁：联

浩歌向兰渚；把钓待秋风。
钓渚亭联
作者：金兆燕
朝代：清
体裁：联

浩歌白兰渚；把钓在秋风。
锦云轩联
作者：金兆燕
朝代：清
体裁：联

平分造化双苞出；独占人间第一香。
锦镜阁联
作者：金兆燕
朝代：清
体裁：联

可居兼可过；非铸复非熔。
阆风堂联
作者：金兆燕
朝代：清
体裁：联

红桃绿柳垂檐向；碧石青苔满树阴。
雨花庵联
作者：金兆燕
朝代：清
体裁：联

高树夕阳连古巷；小桥流水接平沙。
露香亭联
作者：金兆燕
朝代：清
体裁：联

泽兰侵小径；流水响空山。
露香亭联
作者：金兆燕
朝代：清
体裁：联

泽兰浸小径；流水响空山。
青桂山房联
作者：金兆燕
朝代：清
体裁：联

从此不知兰麝贵；相期共斗管弦来。
青琅馆联
作者：金兆燕
朝代：清
体裁：联

遥岑出寸碧；野竹上青霄。
静香书屋联
作者：金兆燕
朝代：清
体裁：联

飞塔云霄半；书斋竹树中。
面水层轩联
作者：金兆燕
朝代：清
体裁：联

春烟生古石；疏柳映新塘。
韵协琅敖戏台联
作者：金兆燕
朝代：清
体裁：联

三花秀色通书幌；一曲笙歌绕画梁。
风月清华厅联
作者：金兆燕
朝代：清
体裁：联

舟将水动千寻日；树出湖东几点烟。
风漪水阁联
作者：金兆燕
朝代：清
体裁：联

隔岸春云邀翰墨；绕城波色动楼台。
飞霞楼联
作者：金兆燕
朝代：清
体裁：联

四野绿云笼稼穑；九春风景足林泉。
饯春堂联
作者：金兆燕
朝代：清
体裁：联

莺啼燕语芳菲节；蝶影蜂声烂漫时。
香影楼联
作者：金兆燕
朝代：清
体裁：联

堤月桥边好时景；银鞍绣毂盛繁华。
香悟亭联
作者：金兆燕
朝代：清
体裁：联

潭影竹间动；天香云外飘。
香雪亭联
作者：金兆燕
朝代：清
体裁：联

香中别有韵；天意不教迟。
高咏楼联
作者：金兆燕
朝代：清
体裁：联

佳句应无敌；苏侯得数过。
留别赵筑岩同年
作者：金光悌
朝代：清
体裁：七言律诗

几宵乡梦逐秋生，早办严装事远征。裘敝谁真怜我去，酒酣君独赠诗行。迢迢羸马西风路，杳杳孤鸿落日城。信是桃花潭上客，送人无处不深情。
挽张之洞联
作者：金光梓
朝代：清
体裁：联

作镇如陶侃，定策如韩琦，尽瘁如诸葛孔明，天不慭遗，思往事之艰难，同萦涕泪；理财务养民，教战务明耻，取士务正直廉洁，世方多故，奉遗言为治谱，尚有典型。
秋日杂兴
作者：金兑
朝代：清

秋来只有睡工夫，水槛风凉近石湖。却笑溪边老渔父，垂竿终日一鱼无。
丁酉秋归自括苍道经武林遂游西湖
作者：金兰贞
朝代：清

吹来细软晚风柔，到处秋光招我游。江上青峰湖上月，替侬扫尽别离愁。
吉芝楼杏花盛放
作者：金兰贞
朝代：清

小园一夜放春花，姣态妍姿斗彩霞。正值晓妆帘幕卷，万重红雪拥窗纱。
夜过南渡桥
作者：金兰贞
朝代：清

指点申江路，轻舟乘夜过。一镫一语静，两岸月明多。到处皆烽火，潜行避网罗。风声疑草木，数问夜如何。
桃花岭投旅店
作者：金兰贞
朝代：清

遥望沿山麓，旗飘卖酒垆。小桥双磴滑，野店一镫孤。峭阁临崖下，篮舆挂涧隅。移时歌笑起，云是郢中姝。
自金华登陆过桃花岭
作者：金兰贞
朝代：清

渺渺关河路，承欢此一行。水明奁镜净，山远黛眉横。度岭松涛送，归舆客雁迎。风霜缘未历，日日计征程。
倚楼
作者：金其恕
朝代：清

木叶萧萧下，西风人倚楼。亲朋隔生死，身世感沈浮。日落千家暮，天高一雁秋。烽烟犹不息，凭吊古今愁。
初秋养疾樊上
作者：金农
朝代：清
体裁：七言律诗

岩居养疾远郛■，蔘术多于粥饭缘。秋涧曲流喧枕上，槐花一寸积门前。未忘舌本思今日，尚损腰围似去年。《云笈》、《珠林》人妙悟，绝胜驺衍共谈天。
初秋养疾樊上
作者：金农
朝代：清

岩居养疾远郛𫮈，蔘术多于粥饭缘。秋涧曲流喧枕上，槐花一寸积门前。未忘舌本思今日，尚损腰围似去年。《云笈》、《珠林》人妙悟，绝胜驺衍共谈天。
动心画梅题记
作者：金农
朝代：清

老梅愈老愈精神，水店山楼若有人。清到十分寒满把，始知明月是前身。
吉祥寺泉上十韵
作者：金农
朝代：清
体裁：古风

新霁来山中，精舍骋游眄。始入灌木阴，稍深泠风善。维南豁平畴，极西耸浮巘。静云一族居，幽涧众流衍。氿出浸浅莎，滥时破重藓。潏潏灵液华，涓涓连珠演。手㪺不乱淆，口饮有廉辨。即此澹交订，君子意非舛。惜哉无名缁，绿尘斗茶荈。明朝续水缘，石鼎携松筅。
吉祥寺泉上十韵
作者：金农
朝代：清

新霁来山中，精舍骋游眄。始入灌木阴，稍深泠风善。维南豁平畴，极西耸浮巘。静云一族居，幽涧众流衍。氿出浸浅莎，滥时破重藓。潏潏灵液华，涓涓连珠演。手不乱淆，口饮有廉辨。即此澹交订，君子意非舛。惜哉无名缁，绿尘斗茶荈。明朝续水缘，石鼎携松筅。
品外泉联
作者：金农
朝代：清
体裁：联

寒玉作响；飞泉仰流。
宿焦山
作者：金农
朝代：清

缥缈松寥山，积翠下无路。风籁钟微茫，鹤迹云散聚。如闻定中僧，禅窟劝小住。牵月濯巾瓶，江光漾高树。
怀张先辈幼持林居
作者：金农
朝代：清

十年焚轨卧林芿，深闭书堂少俗矜。收得此心如镇石，常时见面有寒冰。空囊赵壹清无匹，一揖奚康懒未能。曾共春风三度醉，樱桃花下曳青藤。
憩王屋山后十方院
作者：金农
朝代：清

斗室虚无隘九州，萧条还作采真游。黄梅花坼融朝霰，疑是铜仙铅泪流。大椿灵饵话尧年，炼液升烟日驭前。玉女投壶天一笑，人间何苦种桑田。
憩王屋山后十方院·其一
作者：金农
朝代：清

斗室虚无隘九州，萧条还作采真游。黄梅花坼融朝霰，疑是铜仙铅泪流。
憩王屋山后十方院·其二
作者：金农
朝代：清

大椿灵饵话尧年，炼液升烟日驭前。玉女投壶天一笑，人间何苦种桑田。
杨三十五过广陵客舍
作者：金农
朝代：清

秋林正凉雨，为洗客衣尘。而我祢衡病，夫君原宪贫。岁看华鬓改，话到故山真。今夜然镫坐，乡愁添一人。
瘦马
作者：金农
朝代：清

古战场边数箭瘢，西风老马忆桑乾。而今衰草斜阳里，只作牛羊一例看。
过小孤山
作者：金农
朝代：清

古县萧条对岸开，大江行色榜人催。水多风处轻抬眼，浮出青山似覆杯。
闵㟆治酒送别
作者：金农
朝代：清

雷陂重相送，饯席暂淹留。人作浮云笑，酒生明日愁。西风孤烛夜，凉笛五湖舟。缭白萦青外，家山话越州。
马曰琯、曰璐兄弟招同王岐余元甲汪埙厉鹗闵㟆汪沆陈皋集小玲珑山馆
作者：金农
朝代：清

少游兄弟性相仍，石室宜招世外朋。万翠竹深非俗籁，一圭山远见孤棱。酒阑遽作将归雁，月好争如无尽镫。尚与梅花有良约，香黏瑶席嚼春冰。
冰花
作者：金凤纶
朝代：清

犁星没后水藏漪，泽畔鳞鳞见异姿。凝艳不教青帝王，斗华休遣夏虫知。凌波神女搴还薄，作雪天工剪并奇。莫讶清英易消歇，杨家山已付流澌。
赠吕雨村鹾使犹龙
作者：金南锳
朝代：清

河东后裔五作相，文安代兴美寅亮。华岳钟灵毓大贤，董鹾复尔临湖上。经文纬武莫与伦，双鹿夹毂豹为茵。画戟半笼红玳瑁，花槽都束翠麒麟。缁衣之宜雅好士，案牍余间订经史。赏心岂肯涉点尘，促膝时闻疏奥旨。廨西新辟亭三楹，翛翛竹色攒空青。寿母板舆御春日，至乐何减登蓬瀛。公为天子东南镇，十七郡人赖忧轸。行将丹诏入黄扉，指挥庶绩皆平允。湖涯贱子旧生徒，十年枯坐据槁梧。蠡瓢耐可探玉海，蓬心犹许对冰壶。此中真意世莫识，惟有香风吹赤舄。大厦帡幪构万间，怀恩不独平原客。
浮渡石
作者：金启汾
朝代：清

鬼斧何年劈，穿岩水一湾。前朝仙尹笔，遗刻断崖间。石带寒泉润，苔皴古字斑。清幽探不尽，日暮未知还。
三忠祠
作者：金和
朝代：清

英灵终古不消磨，国祚将移可奈何。一片丹心扶社稷，千秋碧血壮山河。南来海上风涛急，北望中原涕泪多。留得崇祠镇炎徼，我来瞻拜一悲歌。
五月七日母命出城避贼
作者：金和
朝代：清

老母传示纸三寸，欹侧澹墨十数言。谓闻尔日贼促战，千家万家人出门。尔独何为恋虎口，六世名族惟尔存。身是妇人当死耳，此时言义休言恩。尔去将情告诸帅，况尔有口兵能论。背人读罢火其纸，才欲痛哭声先吞。中夜起坐不能寐，十指尽秃余咬痕。在家何曾得见母，母教诚是儿智昏。宿将南来过两月，胡至今日军犹屯。或者条侯太持重，不识此贼原游魂。傥以里言走相告，未必幕府如帝阍。藉手庶几万分一，还我甘旨鸡与豚。甘作罪人背母去，廿金馈贼吾其奔。
仲冬六日随家大人抵赤溪直隶厅任，恭步祖父大人原韵
作者：金和
朝代：清

乘槎壮志漫思齐，鹏自高骞凤自栖。万里波涛浮粤海，一州风月忆云溪。荒城小聚鱼虾市，喜雨初滋薯蓣畦。东郡趋庭多乐事，鸾笺象管试新题。
仲冬送心兰四兄赴粤二首
作者：金和
朝代：清

风雪岁云暮，胡为尚远行。惯抛游子泪，长系故乡情。万里度梅岭，三年客穗城。离筵今夕酒，先是问归程。屈指经行处，长亭复短亭。关山增阅历，身世感飘零。才返鄱湖棹，重浮粤海萍。匆匆挥手去，骊唱不堪听。
仲冬送心兰四兄赴粤二首·其一
作者：金和
朝代：清

风雪岁云暮，胡为尚远行。惯抛游子泪，长系故乡情。万里度梅岭，三年客穗城。离筵今夕酒，先是问归程。
仲冬送心兰四兄赴粤二首·其二
作者：金和
朝代：清

屈指经行处，长亭复短亭。关山增阅历，身世感飘零。才返鄱湖棹，重浮粤海萍。匆匆挥手去，骊唱不堪听。
侍家大人登圆山敬步原韵
作者：金和
朝代：清

平畴如绣错，远山俨翠障。圆峰居其间，登览心神旷。泠泠涧泉流，郁郁花木傍。趋庭喜馀暇，有同南楼望。五岭到此尽，岩疆独雄壮。昔年分鸿沟，蛮触不敢抗。留兹名胜区，气象显万状。标高赤霞中，兴寄青云上。天风浩浩来，海气相鼓荡。东望蓬莱山，飘渺指所向。神仙本虚无，不用乘槎访。即事多所欣，如愿亦相偿。即看广厦开，转瞬崇墉创。讼庭落花閒，归来更酬唱。
出虎门泊香港
作者：金和
朝代：清

地势天南尽，沧溟指顾间。九龙环绝岛，二虎接雄关。风雨连三月，波涛靖百蛮。更嗟濠镜近，市舶满前山。
出西郭行田间至南涧听泉敬步家大人原韵
作者：金和
朝代：清

冈岭如环不可束，登高欲穷千里目。谢公喜搜山水区，柳侯爱记蛮荒俗。林花艳舒鹤顶红，潭水澄逾鸭头绿。逸兴犹看行负瓢，天籁不劳歌按筑。怪石突兀当关蹲，老树连蜷卧涧曲。趋庭诗学杜甫吟，志隐篇效苏过续。悠然归咏舞雩风，何时更濯沧浪足。
初七日去大营拟寄城中诸友
作者：金和
朝代：清

十万冤禽仗此行，谁知乞命事难成。包胥已尽滂沱泪，晋鄙惟闻嚄唶声。自古天心悭悔祸，虽余人面错偷生。一身轻与全家别，何日残魂更入城。
初九日出城既至善桥作
作者：金和
朝代：清

出城二十里，世界顿清凉。不觉发将白，才知日尚黄。居人尽旗鼓，吾辈又冠裳。重见圣朝诏，羞挥泪数行。
初六日将辞诸营而去
作者：金和
朝代：清

旁观不觉举棋频，枭鸟声多渐惹瞋。吾舌能令金马泣，军心只似木鸡驯。侯嬴有剑难从死，伍员无箫欲救贫。徒赚北堂占鹊报，猜儿已作后车人。
别苍梧有作
作者：金和
朝代：清

久作他乡客，惊心岁月过。四年羁岭峤，一棹下牂牁。乐事全家聚，名山两粤多。苍梧风景好，忍听唱骊歌。
募兵
作者：金和
朝代：清

城中旧兵不如额，分守城头尚无策。何论城下诘暴客，市儿反侧颇接迹。一旦招之入军籍，朝来首裹青布帻。细襻革靴靿盈尺，黑衣蔽腹袖尤窄。堂下群鸦立无隙，或舞大刀或磔石。取其壮健汰老瘠，九城累累保卫册。昼坐当门怒眼赤，大声能作老枭吓。恶丐往往暗褫魄，夜出走巡街巷栅。火光烛天月不白，木梃竹鞭在肘腋。吠犬无声都辟易，一人日与钱一百。勤则有犒惰则革，借问谁司鼓与钲。居然高坐来谈兵，百夫长是迂书生。
喜心兰兄至丙戌
作者：金和
朝代：清

握手三千里，离怀一笑开。乍浮沧海棹，试问故园梅。风雨催诗句，江由慨霸才。吴云频怅望，何日共归来。
城东谒虞帝庙
作者：金和
朝代：清

洄溯牂牁路，苍梧万里遥。空山来黻冕，虚壁奏萧韶。瞻拜仪容古，追思揖让朝。衣冠犹想像，盛德迈唐尧。
家大人重建漫泉亭，并补刻冰泉铭敬志二首
作者：金和
朝代：清

漫叟传遗爱，冰泉旧有铭。千秋留胜迹，五岭壮斯亭。塔影当峰认，钟声隔寺听。澄然清可濯，古意满岩扃。风雨重磨碣，云霞焕建瓴。遥通漓水碧，常对火山青。修禊前番记，登高几度经。炎荒多胜境，考證值趋庭。
家大人重建漫泉亭，并补刻冰泉铭敬志二首·其一
作者：金和
朝代：清

漫叟传遗爱，冰泉旧有铭。千秋留胜迹，五岭壮斯亭。塔影当峰认，钟声隔寺听。澄然清可濯，古意满岩扃。
家大人重建漫泉亭，并补刻冰泉铭敬志二首·其二
作者：金和
朝代：清

风雨重磨碣，云霞焕建瓴。遥通漓水碧，常对火山青。修禊前番记，登高几度经。炎荒多胜境，考證值趋庭。
山行
作者：金和
朝代：清

古寺藏云里，遥遥何处钟。携筇欲相访，尚隔两三峰。
广州感怀
作者：金和
朝代：清

羊去当年不复回，模糊难访越王台。空池寂寞留仙迹，舞榭荒凉慨霸才。文字有灵差不朽，云山无恙好重来。行人莫问兴亡事，且饮珠江酒一杯。
广州留别
作者：金和
朝代：清

漫说还乡去，偏增离别情。长风送归棹，落日下孤城。黄木湾头路，红棉岭外程。珠江好风景，佳节近清明。
心兰兄自桂林来梧，见赠五律，次韵奉和
作者：金和
朝代：清

山水甲天下，经年快客游。漓江缈千里，又动别离愁。飞电佳音捷，淩云壮志酬。重阳佳节近，且醉菊花秋。
扬州客邸作
作者：金和
朝代：清

不惯扬州住，芜城数暮鸦。世情原鲁酒，人意亦唐花。客路江难缩，秋林日易斜。云边亲舍近，吾梦欲还家。
抵广州作
作者：金和
朝代：清

又作佗城客，趋庭道路长。一身行万里，三度涉重洋。满院绿蕉暗，堆盘红荔香。重闱欣矍铄，献寿举霞觞。
梦月夜游笔架山歌
作者：金和
朝代：清

我昔初游笔架山，重岩绝巘穷跻攀。夕阳满天下山去，山灵笑我真痴顽。梦中来呼渴睡老，汝昨看山爱山好。好山不向月中看，谁识此山天下少。我欢跃起欢相迎，山灵挈我随之行。腾地直上一千丈，此山屹立如在不夜城。九阍咫尺通帝京，四边寂静无人声。举头不见团团月，却是广寒旧宫阙。万户千门无点尘，珠斗银潢共清绝。此时姮娥露真面，云锦衣裳飏红电。须臾放出大光明，融结此山成一片。山耶月耶两不知，浩浩长空亘秋练。山灵语我此奇景，除却此山无处见。此山南来第一真洞天，今作穷妻汤沐县。绕县遍种丹桂花，灵根来自海市鲛人槎。云是结璘使者手赠春风芽，此山樵童渔女一一皆以花为家。花开花落一十二万载，古树今树不断香横斜。偶然桂子月中堕，当作瑶池灵药可。白兔谁闻天上舂，青鸾自寄山中果。人生得入此山游，仙箓何事更向佺铿求。此山一草一木一猿一鹤俱是不凡品，而况餐烟吸露之灵修。我心默默方然疑，忽闻侍从传语山灵知。近来吴刚老病疲，其属八万四千户，斤斧往往乖常仪。一去蓬莱十日不复返，闻其烂醉蒲桃新酒无醒时。顷间问游下方客，落落冰玉无俗姿。吴刚修月不称职，今后其人客代之。山灵贺我促我顿首谢，我有我志请毕今夕语。我之学儒仅仅知讴䪩，我之学农仅仅习耕稼。其他一切愚过移山公，而况生平懒同嵇叔夜。尘世不愿受羁勒，天府何堪任驱驾。幸为更乞恩外恩，曲恕草茅虮虱臣。七宝楼台非我事，匠材别选宁无人。山灵对我长太息，叱咤一声如霹雳。惊回春梦落河海，依旧青镫闪蓬壁。东窗指顾榑桑红，照见此山最上芙蓉峰。
梦月夜游笔架山歌
作者：金和
朝代：清
体裁：古风

我昔初游笔架山，重岩绝巘穷跻攀。夕阳满天下山去，山灵笑我真痴顽。梦中来呼渴睡老，汝昨看山爱山好。好山不向月中看，谁识此山天下少。我欢跃起欢相迎，山灵挈我随之行。腾地直上一千丈，此山屹立如在不夜城。九阍咫尺通帝京，四边寂静无人声。举头不见团团月，却是广寒旧宫阙。万户千门无点尘，珠斗银潢共清绝。此时姮娥露真面，云锦衣裳飏红电。须臾放出大光明，融结此山成一片。山耶月耶两不知，浩浩长空亘秋练。山灵语我此奇景，除却此山无处见。此山南来第一真洞天，今作穷妻汤沐县。绕县遍种丹桂花，灵根来自海市鲛人槎。云是结璘使者手赠春风芽，此山樵童渔女一一皆以花为家。花开花落一十二万载，古树今树不断香横斜。偶然桂子月中堕，当作瑶池灵药可。白兔谁闻天上舂，青鸾自寄山中果。人生得入此山游，仙箓何事更向佺铿求。此山一草一木一猿一鹤俱是不凡品，而况餐烟吸露之灵修。我心默默方然疑，忽闻侍从传语山灵知。近来吴刚老病疲，其属八万四千户，斤斧往往乖常仪。一去蓬莱十日不复返，闻其烂醉蒲桃新酒无醒时。顷间问游下方客，落落冰玉无俗姿。吴刚修月不称职，今后其人客代之。山灵贺我促我顿首谢，我有我志请毕今夕语。我之学儒仅仅知讴吟，我之学农仅仅习耕稼。其他一切愚过移山公，而况生平懒同嵇叔夜。尘世不愿受羁勒，天府何堪任驱驾。幸为更乞恩外恩，曲恕草茅虮虱臣。七宝楼台非我事，匠材别选宁无人。山灵对我长太息，叱咤一声如霹雳。惊回春梦落河海，依旧青镫闪蓬壁。东窗指顾榑桑红，照见此山最上芙蓉峰。
江城愁感
作者：金和
朝代：清

书馆添幽趣，山光雨后佳。夕阳明耀塔，秋月冷空斋。流水高人调，乘风壮士怀。不堪萧瑟感，风露立閒阶。
渡扬子江
作者：金和
朝代：清

遥指江城路，乡关物候新。桃花千尺浪，杨柳万家春。湖海嗟行客，诗书励此身。伯兮同击楫，莫漫怅风尘。
游冰井寺憩准提禅林步家大人韵二首
作者：金和
朝代：清

访古炎荒地，方从郭外游。云山曾入梦，冰井几经秋。松竹千重绕，烟霞四壁收。趋庭多乐事，诗境好频搜。屈指重阳近，登临兴不虚。曾经沧海远，转与故园疏。唐代寻陈迹，江乡忆隐居。何如下帷读，典籍恣佃渔。
游冰井寺憩准提禅林步家大人韵二首·其一
作者：金和
朝代：清

访古炎荒地，方从郭外游。云山曾入梦，冰井几经秋。松竹千重绕，烟霞四壁收。趋庭多乐事，诗境好频搜。
游冰井寺憩准提禅林步家大人韵二首·其二
作者：金和
朝代：清

屈指重阳近，登临兴不虚。曾经沧海远，转与故园疏。唐代寻陈迹，江乡忆隐居。何如下帷读，典籍恣佃渔。
王嫱
作者：金和
朝代：清

红颜竟许到沙场，休抱琵琶意更伤。不是出宫时一拜，今生何处见君王。
由江阴乘舟抵里门喜赋
作者：金和
朝代：清

听到乡音熟，沿途减客愁。田园认游子，风雨送归舟。浩劫怀前度，炎州记昔游。舜过岩畔路，云水自悠悠。
登木末亭怀太白
作者：金和
朝代：清

碧萝祠宇袅茶烟，曾此行吟有谪仙。自著锦袍上天去，鸟啼花落一千年。
秋夜偶成
作者：金和
朝代：清

秋气入残夜，萧疏梦不成。半窗残月影，千里故乡情。露冷萤无火，天寒雁有声。筹边当此地，还欲请长缨。
自秣陵关买舟冒雨至七桥瓮马总戎营求见
作者：金和
朝代：清

早潮人说船行易，五十里路夕未至。夜深雷雨破空来，疑是城头战方利。小船漏水时欲沈，裤袜无乾不能睡。烧烛聊谈纸上兵，到晓刚成六千字。遥遥乍见当头旗，船得顺风桨生翅。须臾系缆营东头，万帐星罗真得地。此时雨猛更逐人，草滑泥深策无骑。束缚芒鞋侧足行，军前岂可轻儿戏。渐闻朝令许传呼，长揖扣门敬投刺。将军竟作阶下迎，才见逃人先迸泪。敢谓此贼不难平，三月迁延自攻愧。张髯怒骂骄儿兵，如所云云颇非醉。坐来徐献袖中书，五策居然中三四。欲推欲挽忽沈吟，前席无声似酸鼻。但言大帅在钟山，到彼雄心傥一试。我闻未免中狐疑，于我何嫌若引避。归船听取道旁语，请战都非大帅意。将军近已病填膺，不是将军不了事。
西施咏
作者：金和
朝代：清

溪水溪花一样春，东施偏让入宫人。自家未必无颜色，错绝当年是效颦。
还家
作者：金和
朝代：清

还家翻似客，儿女一时喧。乱阁囊常碍，新支榻不温。缝裳促冬线，剪烛恋宵尊。几日听江雨，征帆又在门。
送伯豫大兄旋里应试
作者：金和
朝代：清

相聚忽半载，联床乐事多。何期辞岭峤，依旧下牂牁。有路青云上，乘槎淡海过。即今挥手处，离思满山河。
送曾袭侯出使
作者：金和
朝代：清

江上逢旌节，中朝第一流。时名谢安石，先德武乡侯。许国无回顾，弥天此壮游。长风九万里，何止到瀛洲。
避城
作者：金和
朝代：清

海上逃人言凿凿，夷于丁男不甚虐。惟与妇人作剧恶，比户由来皆大索。城中儿女齐悲啼，四乡一一谋枝栖。寻常家具邀人赍，腰缠浪掷轻如泥。谁谓乡农亦称霸，百金才许蜗庐借。瓢水束薪珠玉价，钗钿裙袜夺之诈。稍不如意便怒骂，抢地无言但拜谢。道来此间已被赦，不见邻妇头鬖鬖。无钱能赁香笋篮，膝前有女年十三。中夜急嫁西家男，身携布被居茅庵。
重九日偕少怀心兰两兄登大云山寄怀伯豫大兄
作者：金和
朝代：清

又插茱萸节序新，故乡回首怅风尘。江山望远穷千里，兄弟登高少一人。好景依然同去岁，归期相约在明春。南来屈指重携手，菊酒同倾介寿频。
重游冰井寺叠前韵
作者：金和
朝代：清

为访名贤迹，重来纪胜游。江山曾几日，风雨又惊秋。鹤阜云常护，龙洲涨乍收。相看两不厌，佳句喜频搜。红尘飞不到，高阁恍淩虚。仄径苔痕滑，寒窗竹影疏。祠荒迷舜迹，桥古近仙居。把盏聊乘兴，桃源漫问渔。
重游冰井寺叠前韵·其一
作者：金和
朝代：清
体裁：五言律诗

为访名贤迹，重来纪胜游。江山曾几日，风雨又惊秋。鹤阜云常护，龙洲涨乍收。相看两不厌，佳句喜频搜。
重游冰井寺叠前韵·其二
作者：金和
朝代：清
体裁：五言律诗

红尘飞不到，高阁恍淩虚。仄径苔痕滑，寒窗竹影疏。祠荒迷舜迹，桥古近仙居。把盏聊乘兴，桃源漫问渔。
闻伯豫大兄将来粤，屡梦见之，作此感怀
作者：金和
朝代：清

乡园回首重行行，岭树江云各系情。万里关山劳夜梦，五更风雨壮秋声。鹡鸰别后依亲舍，鸿雁来时数客程。待到菊黄橙绿日，团圞相庆笑称觥。
闻落叶声有感
作者：金和
朝代：清

夜夜空阶落叶横，因风随处答虫鸣。纸窗如墨每疑雨，华发成丝是此声。兰芷江边迁客泪，蘼芜山下故人情。飘零自分无归日，略向歧途诉不平。
挽曾国藩联
作者：金国琛
朝代：清
体裁：联

承国家二百年教养，翊赞中兴，济艰难，资倚畀，欃枪迅扫，瀛海胥恬，伟绩炳千秋，锡爵允宜隆帝眷；救东南亿万姓疮痍，维持元气，崇节让，酿休和，卿月重来，大星忽陨，群生同一哭，感恩况是受公知。
雪
作者：金圣叹
朝代：清
体裁：七言绝句

天公丧母地丁忧，万里江山尽白头。明日太阳来作吊，家家檐下泪珠流。
题赵云九大令锡麓归耕图四首
作者：金城
朝代：清

浩然归去托微疴，自在高怀且放歌。江上莼鲈篱畔菊，故乡原胜异乡多。文章政事总人豪，转饷筹兵绩更高。却恋烟霞薄轩冕，海天安稳放归艘。九峰山下二泉旁，乌桕霜来映夕阳。似此山林得归隐，羡君诗酒任徜徉。回首同袍意气深，自怜衰病亦相侵。养亲课子平生愿，把臂何当共入林。
题赵云九大令锡麓归耕图四首·其一
作者：金城
朝代：清

浩然归去托微疴，自在高怀且放歌。江上莼鲈篱畔菊，故乡原胜异乡多。
题赵云九大令锡麓归耕图四首·其三
作者：金城
朝代：清

九峰山下二泉旁，乌桕霜来映夕阳。似此山林得归隐，羡君诗酒任徜徉。
题赵云九大令锡麓归耕图四首·其二
作者：金城
朝代：清

文章政事总人豪，转饷筹兵绩更高。却恋烟霞薄轩冕，海天安稳放归艘。
题赵云九大令锡麓归耕图四首·其四
作者：金城
朝代：清

回首同袍意气深，自怜衰病亦相侵。养亲课子平生愿，把臂何当共入林。
二女自库伦来京喜成
作者：金墀
朝代：清

匆匆一别几经年，闻有归期喜欲颠。命仆早安看月榻，嘱儿多办买花钱。酒开新瓮香初冽，菜煮春畦味正鲜。人力岂能成此会，天怜远胜自家怜。
兰轩
作者：金墀
朝代：清

宗室兰轩，庄亲王女孙，嵩山室，都统能泰母。有《兰轩遗集》。
初晴
作者：金墀
朝代：清

笔砚精良短榻横，珠帘高卷雨将晴。花因晚放香尤静，诗到閒吟句易成。馀滴树间轻作响，残流阶下寂无声。凭栏坐久罗衣薄，槛外凉风细细生。
古寺
作者：金墀
朝代：清

一派荒凉景，相看意黯然。垣颓犹有迹，松老不知年。花落惟风扫，庭空任燕穿。远山斜对处，隐隐上苍烟。
同夫子游城南王氏园
作者：金墀
朝代：清

雅吹轻歌绕路斜，韶光草草叹年华。一尊欲劝东君醉，不许春风管落花。
呈夫子
作者：金墀
朝代：清

思量尘事万端轻，今昔回头阅世情。爱月随时同坐坐，看花无事且行行。熟经颠险捐声色，久任衰危薄死生。随分而安何所望，笑双蓬鬓镜华明。
夏日村居
作者：金墀
朝代：清

长夏村居景最幽，溪声清似雨声稠。柴门未许閒人到，竹榻能容好梦留。得意鸟啼临水树，忘机蝶入有花楼。晚来一片斜阳影，都在遥山顶上浮。
夜坐
作者：金墀
朝代：清

一自西风起，愁看落叶黄。学诗嫌韵窄，拟句爱更长。树影全归月，苔痕半入墙。夜深人语寂，罗袂暗生凉。
对雨
作者：金墀
朝代：清

坐对帘开处，长空散细烟。树头风势乱，池面水纹圆。入竹声偏静，滋花色更鲜。芭蕉深院里，今夜正堪眠。
春日偶成兼示大儿
作者：金墀
朝代：清

催花雨歇晓风轻，閒坐欣看笔墨精。装点繁华春作主，辨论好丑镜无情。不妨诗自聪明得，莫使名从侥幸成。为怯嫩寒帘半卷，隔窗时听鸟声声。
春晓
作者：金墀
朝代：清
体裁：五言律诗

群鸟啼芳树，朝烟散小塘。露轻莺羽润，寒嫩蝶衣凉。残梦随云断，春愁逐柳长。卖花深巷里，窗下正临妆。
春晓
作者：金墀
朝代：清

群鸟啼芳树，朝烟散小塘。露轻莺羽润，寒嫩蝶衣凉。残梦随云断，春愁逐柳长。卖花深巷里，窗下正临汝。
春晚
作者：金墀
朝代：清

凭阑深院里，楼外晚风微。蝶倦寻花宿，莺慵觅柳归。远山凝暮霭，高树恋馀晖。极目丛林处，昏鸦逐队飞。
晚晴
作者：金墀
朝代：清

断云将雨过，飞鸟去仍还。霞影晕高树，烟光合远山。诗临秋易淡，心近晚偏閒。花径无人到，苔痕遍紫斑。
秋夕
作者：金墀
朝代：清

竹梢新月上，凉露一天清。人静花轻睡，香消酒半酲。虫吟多叠韵，蝉歇带馀声。遥忆南飞雁，冲云第几程。
秋夜
作者：金墀
朝代：清

客散门深闭，空阶月色凉。露轻虫语碎，风静雁声长。不寝频移枕，閒吟懒爇香。遥闻何处笛，深夜尚悠扬。
秋夜
作者：金墀
朝代：清

西风吹老一天秋，露自无心草自愁。砧韵谁家敲断续，声声随月上南楼。
秋夜病中忆大儿时在滦阳
作者：金墀
朝代：清

月影侵罗幕，虫声近曲栏。眼慵偏爱夜，身瘦早知寒。霜虑山中重，衣愁马上单。一镫相对卧，听彻五更残。
秋日漫兴
作者：金墀
朝代：清

微微云影淡如罗，瑟瑟金风雨乍过。量浅酒宜閒处饮，情痴花爱晚来多。梦惊蟋蟀声偏静，秋到梧桐信不讹。满地苔痕无客至，绿窗深处自吟哦。
秋日病中作
作者：金墀
朝代：清

最爱清秋景，烟寒草色离。绿苔苍雨径，黄叶落风枝。绕砌栽新菊，临窗改旧诗。但能无病痛，何患鬓添丝。
秋日閒吟
作者：金墀
朝代：清

独坐幽斋意自怡，窗明几净枕斜欹。棋如可胜何求速，诗果能工不患迟。移竹须移新脱笋，折花休折未开枝。晚来閒步东篱下，最好西风过雁时。
野望
作者：金墀
朝代：清

近晚郊原好，云山处处幽。苍烟凝远树，残日恋高楼。引犊牛行缓，教雏燕语柔。恰逢时雨霁，野水乱奔流。
閒吟
作者：金墀
朝代：清

树影重重竹影疏，曲栏深处小窗虚。梦回庭院人声寂，卧看风翻案上书。雨馀烟重柳丝低，不断蝉声竹院西。绿乳浮香书案净，閒拈小笔拟新题。
閒吟·其一
作者：金墀
朝代：清

树影重重竹影疏，曲栏深处小窗虚。梦回庭院人声寂，卧看风翻案上书。
閒吟·其二
作者：金墀
朝代：清

雨馀烟重柳丝低，不断蝉声竹院西。绿乳浮香书案净，閒拈小笔拟新题。
雨中漫兴
作者：金墀
朝代：清

雨久苔生砌，庭閒鸟入廊。书残重订线，琴润暂开囊。临水妨钗坠，描花厌袖长。秋来何处觉，窗下簟先凉。
南唐官研歌用东坡墨妙亭诗韵为铁冶亭侍郎作
作者：金士松
朝代：清

欧公昔贬官夷陵，少年意气殊飞腾。上书偶触司谏怒，一击不中鞲脱鹰。携持此研随行箧，五鹿折角犹藏棱。摩挲廿载历禁近，直学都尉衔条冰。传闻南唐初置监，山骨錾凿深渊凭。苍龙抉爪泄地脉，牛后讵辱端溪憎。玉蟾蜍滴易水墨，澄心堂纸欺霜缯。淋漓墨沈日千幅，想见建业文房登。侍郎耽书更嗜古，宝研每出夸良朋。细书藏锋蛰秋蚓，草诀掣笔蟠寒藤。凤池曲水即此是，千秋羲献薪传镫。徵题墨本逮下走，窃羡仙舟附李膺。
天台山万年藤杖歌为宗伯沈归愚师作
作者：金士松
朝代：清

先生昔日游天台，搜剔岩穴烟云开。山僧持献万年古藤杖，云自仙灵窟宅之中来。赤城峰高人迹绝，涧道阴崖积冰雪。苍龙抉爪出重渊，化作灵根裹山骨。乌飞兔走无春冬，蜿蜒千尺盘青空。娲皇鍊石樵采偶不到，烈山反火留蒙丛。何年却入良工手，割鬣删鳞号灵寿。顿令屐齿满江湖，翼德扶耆功不朽。黄山云海连天都，芙蓉削出匡君庐。莫釐缥缈日相望，青山一发非模糊。一从此杖随行橐，乡梦时时到丘壑。掉头倦直承明庭，拟谢吹䔧校书阁。承恩诏许归东山，白鹿宗风开讲筵。春花秋月闲乘兴，桐帽棕鞋称往还。前年谒帝来行殿，特赐扶筇侍清宴。优老兼陈稽古荣，孔光卓茂何须羡。葑溪丹暖流春溶，菖蒲绕屋花紫茸。赤松子，黄石公，群仙抗手迎云中。杖兮杖兮，尔仍腾掷变化为蛟龙。三山五岳汗漫相追从，更历年岁无终穷。
天台山万年藤杖歌为宗伯沈归愚师作
作者：金士松
朝代：清
体裁：古风

先生昔日游天台，搜剔岩穴烟云开。山僧持献万年古藤杖，云自仙灵窟宅之中来。赤城峰高人迹绝，涧道阴崖积冰雪。苍龙抉爪出重渊，化作灵根裹山骨。乌飞兔走无春冬，蜿蜒千尺盘青空。娲皇鍊石樵采偶不到，烈山反火留蒙丛。何年却入良工手，割鬣删鳞号灵寿。顿令屐齿满江湖，翼德扶耆功不朽。黄山云海连天都，芙蓉削出匡君庐。莫釐缥缈日相望，青山一发非模糊。一从此杖随行橐，乡梦时时到丘壑。掉头倦直承明庭，拟谢吹藜校书阁。承恩诏许归东山，白鹿宗风开讲筵。春花秋月闲乘兴，桐帽棕鞋称往还。前年谒帝来行殿，特赐扶筇侍清宴。优老兼陈稽古荣，孔光卓茂何须羡。葑溪丹暖流春溶，菖蒲绕屋花紫茸。赤松子，黄石公，群仙抗手迎云中。杖兮杖兮，尔仍腾掷变化为蛟龙。三山五岳汗漫相追从，更历年岁无终穷。
居庸关歌
作者：金士松
朝代：清

居庸险绝天下无，右枕山海连飞狐。关沟直上四十里，龙蟠虎踞环中都。拔地双崖通一线，班班车马穿云见。飞流激涧落松风，关门咫尺阴晴变。迢迢南北围山城，胡沙极望双眸明。桑乾榆林远钩带，云中上谷开藩屏。斥堠高低不知数，云是前朝用兵处。汉家天子昔蒙尘，因向雄关议增戍。增戍添兵二百年，高牙大纛称防边。暂见和亲通瀚海，旋惊烽火照甘泉。可怜百道勤王集，漫说三关坚壁立。中夜监军掣锁降，反使开门揖盗入。吁嗟乎！始知从来天险不足凭，无德易亡有德兴。真人紫气起辽海，电扫六合驱燕恒。依旧崇墉等铸铁，亭堡沿山补荒缺。亲见班禅向化来，西天万里寻车辙。居庸关前白日秋，居庸关北黄云愁。行人下马看山色，回首神京天际头。
淮阴感事
作者：金士林
朝代：清
体裁：七言律诗

淮南木落总高秋，水国阴沉昼倚楼。桥下渔竿频问讯，云中丹灶迥生愁。虚闻少府金钱竭，不见支祈铁锁收。独有词人重览古，一声哀笛动江舟。
玉蝴蝶·题太常寺仙蝶图卷
作者：金婉
朝代：清

薇省里，记翩翔，袖边花梦香。粉翅逐风飏。江南景正芳。喜清景，深深见，仙影舞双双。兰阁并迎祥。滕王副本藏。
春雾
作者：金孝懋
朝代：清

未成浥滴望依微，正值春光嫩绿齐。小院暗疑梅雨密，平芜谁辨柳烟低。不愁步屟苍苔滑，只恐看花老眼迷。天上晓寒楼阁迥，衍波笺好试新题。
晓起长安道中
作者：金孝槐
朝代：清

野店杂声唱晓寒，一钩残月堕林端。红楼梦里何曾识，付与行人马上看。
新凉露坐
作者：金孝纯
朝代：清

小小盆池皱绿漪，嫩凉庭院晚风宜。人来茉莉香生处，秋在阑干雨过时。便作东坡瓜子会，更催杜老藕丝词。何当自入名山去，竹几蒲团静与期。
未起
作者：金孝纯
朝代：清

未起心犹寂，初回梦已空。曙光镫影外，春意鸟声中。菊枕频欹雨，芦帘不受风。自惭小室赋，无复蔡凝工。
六旬初度书怀
作者：金孝维
朝代：清

日月不可驻，疾如驹过隙。我年甲已周，老境苦催迫。视听虽未衰，鬓发欲垂白。感慨对生辰，长歌忆畴昔。自我奉箕帚，家事多屯厄。绸缪御岁寒，屏当供宾客。午夜共㸐膏，咿吾閒刀尺。君时课两弟，辛苦朝复夕。诗律戒平庸，文章慎凡格。安贫少阋墙，乐道忘交谪。献赋走长安，春风徒点额。归来卧茅屋，遣闷惟琴弈。檐花几度红，庭草几回碧。壮志惜未施，年华欲虚掷。一朝运重开，昆季俱通籍。粉署与冰垣，声名夸奕奕。所居虽各巷，来往无閒隔。秋月和春花，赏心联绮席。知止遽怀归，更卜城西宅。优游岁月长，逸兴寄泉石。鸿案喜双清，鹿门愿初适。鸰原忽抱恸，悲感日增积。卧病动经年，参苓两无益。今春幸渐瘥，瘦比经霜柏。有酒且同斟，养生在夷怿。卅年忧与乐，回首皆陈迹。达观任所之，人寿讵能百。
读德风亭集
作者：金孝维
朝代：清

宏才茂学兼多艺，闺阁应传绝代名。若使斯人今尚在，不辞苍鬓拜先生。
集近水楼居分韵得鹊字
作者：金孝维
朝代：清

居閒客过稀，门巷喧晴鹊。幽人共相访，不负前期约。命婢煮新茗，呼童整清酌。论文输封胡，礼法饶钟郝。谈笑杂琴书，善戏不为虐。佳会忘夜阑，从教凉月落。
友人招泛秦淮以病未赴作此柬之
作者：金学莲
朝代：清

酒气香痕总寂寥，珠帘踠地咏娇娆。秦淮水冷无三伏，杨柳烟深有六朝。几日清歌方宛宛，近来篷顶已萧萧。青溪白塔都依旧，祇欠闲情过板桥。
杪春闲情
作者：金学莲
朝代：清

东风吹草绿满衣，山南山北春已归。落花如雪杨花飞。杨花入水不知处，无心已化浮萍去。
毗陵驿
作者：金学莲
朝代：清

客子眠迟夜寂寥，短长亭畔短长桥。行程数到毗陵驿，归梦无多第二宵。
清河晓发
作者：金学莲
朝代：清

城墙侵晓噪乌鸦，芦荻连天屋外斜。水落黄河全改岸，风晴白野半飞沙。车声绕路二三辆，酒店垂旗四五家。咫尺浊流犹待渡，褰裳依约上星查。
移居始定有成
作者：金学莲
朝代：清

健羽知秋亦倦迁，白云无际掩柴关。才当尽处思投笔，望转奢时想买山。俗客不来因好静，古书相对可消闲。祇应烂醉南窗酒，十月芙蓉已半殷。
读李义山诗
作者：金学莲
朝代：清

当途不知才，辄复诋其行。丛台多妙喻，风雅未为病。温段虽同工，弱靡难一振。后来西昆体，乃以清丽胜。
读李昌谷诗
作者：金学莲
朝代：清

诗人故伤心，伤心乃如此。矧闻天上乐，那不少年死。一官但协律，商声变为徵。岂其赏音人，不及秋坟鬼。
卢雅雨运使招游平山堂诸胜同程蕺园严冬友顾星桥作
作者：金学诗
朝代：清

春和霁景开，鲜云媚晓色。烟林扬桂桡，风槛俯兰泽。沿缘遵前涂，回溪净如拭。日华丽朱甍，霞影挂绮壁。秀岭互萦纡，层楼绚金碧。石桥跨晴虹，掩映琼阑赤。玲珑耀远观，窈窕迷近历。侧径疏篁深，幽阶嫩苔蚀。行行空翠中，十里香雾幕。崇堂豁清爽，遥望江村夕。觞咏盛自今，风流缅犹昔。幽探符胜情，雅会展良觌。欣随印渚游，况偕梁苑客。月明赋言旋，惆怅高楼笛。
减字木兰花·舟行
作者：金安
朝代：清
体裁：词

波平如练，嵌入晓霞红一线。叶样舟轻，箭破波光几道明。桅梢日上，万顷琉璃相激荡。载取盈舟，芦絮寒烟两岸秋。
半山庵题壁
作者：金安
朝代：清
体裁：七言绝句

半山残雪半斜阳，赠与游人扫俗肠。毕竟俗肠难尽扫，碧林寒翠思苍茫。
吊高山顾氏二义即题祠堂
作者：金安
朝代：清
体裁：七言律诗

祠外高桐接野花，祠前流水对啼鸦。魂飞太白年方少，骨碎孤村事可嗟。孝勇隔时俱独出，声名弈世羡同家。峨峨舜岭丰碑在，欲荐村醪思更赊。
和友人早梅原韵·其一
作者：金安
朝代：清
体裁：七言绝句

不应蓦地露丰神，水角山腰逗早春。我欲倾心珍重托，几生修得绝埃尘。
和友人早梅原韵·其二
作者：金安
朝代：清
体裁：七言绝句

瘦骨凌寒愈得神，一枝含笑亦含春。江南本是繁华地，偏让天真早出尘。
孤雁
作者：金安
朝代：清
体裁：五言律诗

薄暮江光里，飘飘双雁情。风高频顾影，天远独留声。宿并黄芦苦，飞怜皓月清。遥知零落意，多为热群生。
念奴娇·新秋有怀
作者：金安
朝代：清
体裁：词

一宵轻冷，又换来、千古伤心秋色。白地晚烟，吹作雨，消减露荷香力。篱曲黄昏，墙头清晓，隐隐虫啾唧。流光如许，壮怀何奈相逼。我爱拍手狂歌，等闲时惹动，别离胸臆。万里孤行，寒与暑，谁念解衣推食。满目江山，依稀犹记取，旧来消息。暮云江树，望中天远何极。
漫兴
作者：金安
朝代：清
体裁：古风

我欲沧海外，飞舄渡洪波。治家三神山，潦草成一窝。兄弟得常住，妻孥同太和。尘交自隔绝，仙侣共婆娑。有客东方来，为我宛转歌。歌中何所有，但云方壶员峤不可即，沧海浩渺不可过。有怀不能前，流光催奈何。
舜山是徵君别业同孔瑶山吴二安晚步·其一
作者：金安
朝代：清
体裁：七言绝句

花闲小户锁春风，游客来凭鸟语通。绕径落梅班似雪，众芳桥畔夕阳红。
舜山是徵君别业同孔瑶山吴二安晚步·其二
作者：金安
朝代：清
体裁：七言绝句

楼前碧水浸琅玕，空翠撩人秀可餐。万类芳菲山寂寂，微闻屐齿印声寒。
舟过兰陵谒前山长张薪叔
作者：金安
朝代：清
体裁：五言律诗

舟舠将返室，趋便谒吾师。古道尚如昨，清言复在兹。命提惭莫荷，问讯欲生悲。况是匆匆别，斜阳疏雨时。
蓉湖观荷感赋时戊申六月下旬·其一
作者：金安
朝代：清
体裁：七言律诗

洪流极目荡坡田，山亦浮空作宛延。五十余年兹仅见，万千悬命殆难全。懊无神剑诛蛟横，愧有扁舟逐鹭眠。射贵湖中风物好，朅来消暑访红莲。
蓉湖观荷感赋时戊申六月下旬·其二
作者：金安
朝代：清
体裁：七言律诗

闻说殊方水更遒，和城万井赴阳侯。将无积秽宜全浣，或亦平时少远谋。世变沧桑其大劫，我怀民物敢深忧。沉吟南浦花如笑，果是佳人不解愁。
西江月 其一 漫兴二首
作者：金安
朝代：清
体裁：词

酒兴天空海阔，诗情虎卧龙跳。终朝握管更衔瓢，添得数声长啸。野性十年如故，美人千里难招。一齐分付与逍遥，毕竟此生草草。
西江月 其二 漫兴二首
作者：金安
朝代：清
体裁：词

醉里莺花荏苒，吟成风雨飘潇。别开方寸种灵苗，凡事且随心了。白眼看他世上，青衫由我今朝。逼人丹诏倘相邀，答道小臣终老。
雨中登燕子矶
作者：金安
朝代：清
体裁：五言律诗

不尽登临兴，殷然燕子矶。雄心江水落，归思海云飞。沙柳寒葱茜，人烟冱翠微。振衣瞻御翰，暝色上金扉。
鸟窠禅院题壁
作者：金安
朝代：清
体裁：七言绝句

烟霞秋老树丹黄，鸡犬云深日自长。最喜阇黎能爱客，煮茶泉带桂花香。
三潭印月静凉轩联
作者：金安清
朝代：清
体裁：联

半塔斜阳颓老衲；一池残叶战秋声。
三醉亭联
作者：金安清
朝代：清
体裁：联

一月二十九日醉；百年三万六千场。
冷泉亭联
作者：金安清
朝代：清
体裁：联

泉水澹无心，冷暖唯主人翁自觉；峰峦青未了，去来非佛弟子能言。
寄严缁生昆季
作者：金安清
朝代：清

峨峨巨舰驾空行，万壑千岩络绎迎。赤壁自关天下险，黄楼不负古来名。遭时将吏功终就，失路英雄世尚争。搔首临风漫惆怅，《南华》鹏鴳等浮生。
小姑山联
作者：金安清
朝代：清
体裁：联

有美一人，中夜开五铢环佩；遗世独立，下游俯两点金焦。
无题
作者：金安清
朝代：清

天际轻阴懒放晴，隔江笳吹动严城。乡心对酒愁难醉，倦眼看书老尚明。客里交游同骨肉，梦中欢笑又升平。吴兴可记山居日，一样前溪折竹声。
苏轼祠联
作者：金安清
朝代：清
体裁：联

一生与宰相无缘，始进时魏公误抑之，中岁时荆公力扼之，即论免役，温公亦深厌其言，贤奸虽殊，同怅君门违万里；到处有西湖作伴，通判日杭州得诗名，出守日颍州以政名，垂老投荒，惠州更寄情于佛，江山何幸，但经宦辙便千秋。
西湖三潭印月联
作者：金安清
朝代：清
体裁：联

半榻斜阳颓老衲；一池残叶战秋风。
钱武肃王庙联
作者：金安清
朝代：清
体裁：联

十四州一剑霜寒，辟门天子，闭门节使；三五夜群婓玉艳，陌上花开，江上潮来。
黄鹤楼联
作者：金安清
朝代：清
体裁：联

大江流日夜；西北有高楼。
寄黄鹿泉
作者：金宏集
朝代：清

西江诗派远，健笔当汗竹。感昔阐幽光，琳琅不胜掬。共说龙喜社，风骚主盟独。开尊娱澥客，坐中列名宿。蒿目抚时艰，晋郑以我卜。寄托一何深，天道往必复。而我谢病久，执书愧未复。千秋有侨札，气义闻之熟。
蒋伯生之官历下即题萝庄图以志别
作者：金宗邵
朝代：清
体裁：五言律诗

蒋生才绝大，卜筑在萝庄。水竹开三径，生涯付一床。相逢曾几日，挥手又他乡。薄宦非君好，多应眷北堂。
己亥二月登白石最高峰四顾寂寥有省而作
作者：金家骥
朝代：清
体裁：七言绝句

说尽六经非有字，道通三极本无文。晓来箕踞长松下，目送飞鸿入远云。
丁酉冬与杨季成宿邑南田家夜次赵子常韵呈徐县丞张总管
作者：金居敬
朝代：清
体裁：七言律诗

拥被依炉话夜分，山城更漏喜初闻。客怀茅舍青灯伴，诗思秋空白雁群。冷掾官曹闲似水，将军车从密如云。东湖孺子文章伯，旦暮移尊独向君。
剡溪晓发
作者：金居敬
朝代：清

破晓冲寒放越舲，鸣榔惊我醉初醒。拥将布被萦诗思，陡启篷窗列画屏。平野冻云低远树，乱山残雪出孤亭。应知此去山城近，无数炊烟到眼青。
月夜泊石牛
作者：金居敬
朝代：清

人静黄昏后，扁舟泊石牛。乱虫喧入夜，孤月自明秋。酒送乡心远，诗分客路忧。姮娥流素影，伴我住滩头。
游平湖报本废塔院
作者：金居敬
朝代：清

劫余废寺两三椽，佛像僧龛并渺然。湖石似山幽径立，土花如毯古碑眠。空梁有燕营新垒，坏塔无人落断砖。鼓勇登临最高顶，振衣红日白云边。
归字谣·莺
作者：金庄
朝代：清

莺。叶底枝头睍睆鸣。凭谁听。诉尽惜春情。
清平乐
作者：金庄
朝代：清

凄凉晚色。丝雨和愁织。梦到楚江行不得，一片湿云空隔。年时曾忆城东。杏花点点飞红。门外凭他寒食，玉阑自有春风。
玉楼春·春晓
作者：金庄
朝代：清

早乌啼起银蟾落。锦帐春寒春意薄。天涯路远几曾经，莫怪梦中常是错。起来小婢催梳掠，拈着青丝心绪恶。无情镜子不怜人，暗把红颜都换却。
捣衣曲
作者：金序珽
朝代：清
体裁：七言绝句

征衣捣罢立徘徊，欲寄征人意转哀。昨日邻家归戍客，道郎又过李陵台。
残月
作者：金序珽
朝代：清
体裁：七言绝句

犹有余痕留碧落，一钩正照五更寒。何曾残月输新月，不是征人不肯看。
丁丑冬日偶成
作者：金应澍
朝代：清

菊傲霜天梅耐雪，也同松柏后凋看。始知晚节淩霜雪，莫羡春风放牡丹。
丁亥除夕
作者：金应澍
朝代：清
体裁：五言律诗

海外家如寄，樽前夜未阑。他乡同酩酊，佳节话团圞。有子一官系，添丁四代欢。不须占镜听，馀庆卜平安。
丁亥除夕
作者：金应澍
朝代：清

海外家如寄，樽前夜未阑。他乡同酩酊，佳节话团圞。有子一官繫，添丁四代欢。不须占镜听，馀庆卜平安。
丁卯早春
作者：金应澍
朝代：清

朝来旭日喜瞳眬，万籁无声百虑空。一夜雨抽春草碧，半溪晴放早梅红。病多养气逾良药，客久惊心叹转蓬。差幸亲朋同逆旅，不须蹙蹙怅途穷。
七月二十五日重过九江前附洋船曾泊于此
作者：金应澍
朝代：清

烽火连年不可留，春风相送记江头。同浮彭蠡过长夏，重到浔阳又早秋。一水寻源分九派，半途滞迹老孤舟。云山缭绕频东望，却悔当时忍远游。
三月二十四日有怀作
作者：金应澍
朝代：清

回首趋庭日，祥光聚一门。春烟多翠色，夜雨长苔痕。后起幸无恙，诒谋欣尚存。儿年刚六十，白发溯渊源。
丙子春日偶成
作者：金应澍
朝代：清

时向东皋策杖行，堂前日日酒杯倾。忽来粉蝶知花放，更听斑鸠唤午晴。白发青衫仍故态，斜风细雨又清明。文章事业期儿辈，剩有新诗咏太平。
丙寅重九清晓登岳麓
作者：金应澍
朝代：清

清晓渡湘水，携壶登翠微。寻碑怀北海，采菊思东归。月落群鸡唱，霜高一雁飞。炊烟连万户，红日上征衣。
丙戌仲春感赋
作者：金应澍
朝代：清

迎养欣儿志，他乡岁月赊。老年常感旧，春梦不离家。归思三江水，诗情五岭花。两孙宜努力，珍重在年华。
中秋
作者：金应澍
朝代：清

六载南交节序更，良宵又听管弦声。年年今夜思家切，岁岁他乡醉酒频。人易悲欢人易老，月恒圆缺月恒明。不须感事吟秋兴，且向閒中咏太平。
中秋前二日送别作
作者：金应澍
朝代：清

客中送客黯离愁，难系天涯不系舟。水复山重怀远道，月明露冷待中秋。三湘聚首同轻别，千里相思各倦游。只我衰迟誇健在，几时荷耒服先畴。
中秋夜泊襄阳
作者：金应澍
朝代：清

清辉五夜浩无边，襄水迢迢路几千。雁自北来犹客后，月从东上在家先。不堪烽火运三载，有限光阴感百年。回首白云最深处，长空同看一轮圆。
乙丑初夏
作者：金应澍
朝代：清

芙蓉城外是吾家，记得春风笑语哗。池馆当初饶宴咏，园林此后正繁华。江南远道怜芳草，湘上羁踪感落花。杜宇声声归去好，不堪佳节滞天涯。
乙亥九月二十七日接儿子江右书
作者：金应澍
朝代：清

开缄不觉笑颜和，彭蠡匡庐次第过。慰我一言情最挚，忆爷心比忆儿多。
乙酉七月初五抵苍梧
作者：金应澍
朝代：清

轻装才卸便思乡，岭外秋高未见霜。花木四时开一色，儿孙两地作重阳。风尘要识官难恋，耕读还虞业渐荒。相约游踪刚匝岁，海天如镜泛归航。
五月十一日梧州大水，避居城楼
作者：金应澍
朝代：清

百尺楼头卧，楼高接大荒。江波何浩浩，天意竟茫茫。派溯牂牁远，流归渤澥长。所嗟四渎外，疏凿远难详。
五月四日抵里喜赋七律四章
作者：金应澍
朝代：清

说到归舆喜欲狂，青春作伴好还乡。迢迢远客三千里，忽忽离家十二霜。水涨湘江辞岳麓，云开庐阜下浔阳。船头一笑蒲帆驶，坐看金焦两点苍。蒲绿榴红节序新，到家恰喜趁良辰。衰年倍觉还乡乐，和气都成满室春。堂构重开绵世泽，弟昆相见话天伦。最怜学语桐孙小，也解迎门笑舞频。回首当年感不禁，催人岁月太骎骎。自经沧海桑田劫，莫报春晖寸草心。偕老愁分中妇镜，完贞凄断女媭砧。疮痍多少犹难复，更续忧时老杜吟。养疴从此谢尘缘，云水安闲适性天。著作尚馀先泽在，诗书应启后人贤。何来梁燕营巢稳，却值江鱼入馔鲜。行乐及时时一醉，呼儿好系杖头钱。
五月四日抵里喜赋七律四章·其一
作者：金应澍
朝代：清

说到归舆喜欲狂，青春作伴好还乡。迢迢远客三千里，忽忽离家十二霜。水涨湘江辞岳麓，云开庐阜下浔阳。船头一笑蒲帆驶，坐看金焦两点苍。
五月四日抵里喜赋七律四章·其三
作者：金应澍
朝代：清

回首当年感不禁，催人岁月太骎骎。自经沧海桑田劫，莫报春晖寸草心。偕老愁分中妇镜，完贞凄断女媭砧。疮痍多少犹难复，更续忧时老杜吟。
五月四日抵里喜赋七律四章·其二
作者：金应澍
朝代：清

蒲绿榴红节序新，到家恰喜趁良辰。衰年倍觉还乡乐，和气都成满室春。堂构重开绵世泽，弟昆相见话天伦。最怜学语桐孙小，也解迎门笑舞频。
五月四日抵里喜赋七律四章·其四
作者：金应澍
朝代：清

养疴从此谢尘缘，云水安闲适性天。著作尚馀先泽在，诗书应启后人贤。何来梁燕营巢稳，却值江鱼入馔鲜。行乐及时时一醉，呼儿好系杖头钱。
元宵
作者：金应澍
朝代：清

金吾不禁夜，灯火满街悬。蛋女施脂粉，蛮奴拾翠钿。春风吹处处，明月自年年。何幸占丰稔，良宵听管弦。
八十自寿二首
作者：金应澍
朝代：清

端辰长至岁朝春，六度重逢到八旬。古谚尚传难遇日，遐龄犹是未归人。百年似箭时光速，四大如毬世变新。且喜重闱称庆日，荷花香里聚天伦。茫茫身世叹行藏，沧海曾经两鬓苍。老去祇惭名过实，年来差幸寿而康。离怀梅岭新诗卷，归思蓉江旧草堂。敢向苍天无厌请，一门五代聚家乡。
八十自寿二首·其一
作者：金应澍
朝代：清

端辰长至岁朝春，六度重逢到八旬。古谚尚传难遇日，遐龄犹是未归人。百年似箭时光速，四大如毬世变新。且喜重闱称庆日，荷花香里聚天伦。
八十自寿二首·其二
作者：金应澍
朝代：清

茫茫身世叹行藏，沧海曾经两鬓苍。老去祇惭名过实，年来差幸寿而康。离怀梅岭新诗卷，归思蓉江旧草堂。敢向苍天无厌请，一门五代聚家乡。
六月四日为余六十初度，魏盘仲刺史刘申甫太守姚彦嘉通守徐然明上舍先后各以肴酒为祝，是月魏赴苏，姚赴鄂，徐赴岳州即席口占志别
作者：金应澍
朝代：清

六秩筵开六月天，荷花香气送樽前。客中难得逢知己，湘上何缘会众仙。讵料各怀投笔去，却看谁是著鞭先。座间似我颓然醉，愿共忘年祝大年。
初夏即事二首
作者：金应澍
朝代：清

皓首八旬外，炎荒七载过。庭前诏诗礼，境内听弦歌。地僻风犹古，时平海不波。日长官舍静，一卷伴维摩。故里云山远，他乡岁月宽。閒来频得句，老去尚加餐。时雨一春足，蛮花四季看。曾孙扶杖好，笑舞共承欢。
初夏即事二首·其一
作者：金应澍
朝代：清

皓首八旬外，炎荒七载过。庭前诏诗礼，境内听弦歌。地僻风犹古，时平海不波。日长官舍静，一卷伴维摩。
初夏即事二首·其二
作者：金应澍
朝代：清

故里云山远，他乡岁月宽。閒来频得句，老去尚加餐。时雨一春足，蛮花四季看。曾孙扶杖好，笑舞共承欢。
别秋燕
作者：金应澍
朝代：清

秋雨秋风已断肠，更怜去燕绕空梁。故园花底曾相识，老客樽前转自伤。今又归来今又别，为谁辛苦为谁忙。若逢旧主还家后，待汝年年到草堂。
十月寄粤东示儿子
作者：金应澍
朝代：清

一纸平安寄，依依别意深。青山游子路，白发老人心。岭上梅频寄，樽中酒细斟。此行非得已，不必论升沈。
善化令盛朴人司马赓，元宵张灯，招饮赋谢
作者：金应澍
朝代：清

梓乡底事会群仙，报道新春月正圆。信得使君分鹤俸，却教元夜启华筵。嘉宾贤主高千古，绿酒红灯又一年。我是白头湘上客，愧承礼意更缠绵。
壬申元旦
作者：金应澍
朝代：清

昨岁小阳春，祥光遍里门。一封书寄我，十月喜添孙。幸有诒谋在，当思先泽存。明年赋归去，情话快开樽。
奉家兄里门来书二首
作者：金应澍
朝代：清

字字披肝意倍亲，开缄尚喜墨痕新。深规后辈谋偏远，勉绍先型志好伸。千古功名犹易得，一家孝友最难真。渭阳忽忆平津馆，宅相还欣有替人。惊心烽火重行行，梦影迷离忆未清。七载春风离别意，一封尺素弟兄情。吴山东望添乡思，楚水南来溯客程。却笑今生磨蝎尽，几时雁序快相迎。
奉家兄里门来书二首·其一
作者：金应澍
朝代：清

字字披肝意倍亲，开缄尚喜墨痕新。深规后辈谋偏远，勉绍先型志好伸。千古功名犹易得，一家孝友最难真。渭阳忽忆平津馆，宅相还欣有替人。
奉家兄里门来书二首·其二
作者：金应澍
朝代：清

惊心烽火重行行，梦影迷离忆未清。七载春风离别意，一封尺素弟兄情。吴山东望添乡思，楚水南来溯客程。却笑今生磨蝎尽，几时雁序快相迎。
季夏携儿子游粤秀山，跻山响楼，谒三君祠，登天海澄清阁，遂入学海堂之启秀楼小憩赋诗
作者：金应澍
朝代：清

怡趁春光好，扶筇绝顶行。江山入图画，天海快澄清。百粤此雄镇，三君垂大名。茫茫怀古意，俯仰有馀情。
客中积思成梦诗以志之
作者：金应澍
朝代：清

不堪双鬓已成丝，久客难归事可知。无数兴衰经眼过，老年记取少年时。
客邸纪怀
作者：金应澍
朝代：清

半生辛苦走风尘，自笑仍为万里身。岭外久羁游宦客，梦中犹是少年人。诗多古意难谐俗，花到炎荒不断春。迥忆江南好风景，老渔相约共垂纶。
寓迥龙里花木颇盛，诗以咏之
作者：金应澍
朝代：清

城市山林趣，萧森气象舒。晚风开茉莉，初日照芙蕖。时和放翁句，犹能驎士书。何时故乡返，五亩更安居。
己丑正月八日喜晴广州寓庐即事二首
作者：金应澍
朝代：清

四年三管异乡情，一瞬重来客穗城。最爱天时春渐暖，却欣人日雨初晴。玉山楼阁参差见，珠海帆樯次第迎。何事花田戴花去，满街听遍卖花声。地北天南印雪泥，只今回首总相思。人生聚散原难定，世事炎凉本易知。寄兴还凭一壶酒，感怀幸有百篇诗。故园松菊年年忆，偕隐归来好及时。
己丑正月八日喜晴广州寓庐即事二首·其一
作者：金应澍
朝代：清

四年三管异乡情，一瞬重来客穗城。最爱天时春渐暖，却欣人日雨初晴。玉山楼阁参差见，珠海帆樯次第迎。何事花田戴花去，满街听遍卖花声。
己丑正月八日喜晴广州寓庐即事二首·其二
作者：金应澍
朝代：清

地北天南印雪泥，只今回首总相思。人生聚散原难定，世事炎凉本易知。寄兴还凭一壶酒，感怀幸有百篇诗。故园松菊年年忆，偕隐归来好及时。
己巳元旦
作者：金应澍
朝代：清

爆竹声中转斗杓，侧身天地故乡遥。欣看云物占丰岁，定有忠良翊圣朝。老健方知天意厚，乱平更虑世风浇。起来枕上留归梦，先去焚香谢九霄。
己巳春日感怀
作者：金应澍
朝代：清

只为稻粱资，拌教骨肉离。八年双鬓改，万里一身羁。早燕营巢急，春蚕作茧迟。杜陵差足幸，垂老中兴时。
庚午正月十五
作者：金应澍
朝代：清

忽忽已花甲，仍怜作客身。元宵一樽酒，湘水十年春。明月认前度，清风怀故人。窗梅开也未，好报岁华新。
庚辰七十自述二首
作者：金应澍
朝代：清

弹指年华七十秋，老翁今日更何求。惟期赢海歌安燕，长向南园乐杖鸠。千里归来冰在抱，半生辛苦雪盈头。读书为善承彝训，说服儿孙好自谋。江乡六载息吾肩，开到荷花又一年。閒里有书供啸傲，老来无病即神仙。趋庭梁苑怀前度，捧檄佗城隔远天。且喜桐孙都绕膝，碧筒介寿乐陶然。
庚辰七十自述二首·其一
作者：金应澍
朝代：清

弹指年华七十秋，老翁今日更何求。惟期赢海歌安燕，长向南园乐杖鸠。千里归来冰在抱，半生辛苦雪盈头。读书为善承彝训，说服儿孙好自谋。
庚辰七十自述二首·其二
作者：金应澍
朝代：清

江乡六载息吾肩，开到荷花又一年。閒里有书供啸傲，老来无病即神仙。趋庭梁苑怀前度，捧檄佗城隔远天。且喜桐孙都绕膝，碧筒介寿乐陶然。
戊子四月蒙恩嘉奖建坊适大孙率曾孙航海来梧，赋诗志喜
作者：金应澍
朝代：清

重叠佳音乐不支，频传飞电到天涯。受恩垂老惭非分，为善无多贵及时。薄海一家逢运会，同堂五世快期颐。南交正喜歌丰稔，好趁清和进酒卮。
戊辰春仲偶成
作者：金应澍
朝代：清

澧兰沅芷足婆娑，转眴流光七载过。客怯夜寒嫌酒少，鸟喧春晓识晴多。愁来惟有频敲句，老至何妨偶放歌。今古茫茫同一辙，凭他日日醉颜酡。
接林至山陆春岩大梁来书却寄二首
作者：金应澍
朝代：清

握别俄惊十九年，梁园觞咏聚群仙。如云往事经千劫，望月他乡各一天。同调何堪嗟契阔，衰年更觉意缠绵。春风万里来芳讯，喜极翻疑梦里传。开缄如对故人谈，意气拳拳转自惭。赤胆君常传洛下，白头我未返江南。佳音更望来重叠，知己从来只二三。他日相逢缘倘假，一尊还与酒同酣。
接林至山陆春岩大梁来书却寄二首·其一
作者：金应澍
朝代：清

握别俄惊十九年，梁园觞咏聚群仙。如云往事经千劫，望月他乡各一天。同调何堪嗟契阔，衰年更觉意缠绵。春风万里来芳讯，喜极翻疑梦里传。
接林至山陆春岩大梁来书却寄二首·其二
作者：金应澍
朝代：清

开缄如对故人谈，意气拳拳转自惭。赤胆君常传洛下，白头我未返江南。佳音更望来重叠，知己从来只二三。他日相逢缘倘假，一尊还与酒同酣。
新秋杂感
作者：金应澍
朝代：清

古往今来一局棋，悲欢离合解人颐。英雄滚滚同归尽，天地悠悠无了时。苍狗白云随处幻，红羊黑劫不胜悲。老夫八十年来事，感兴惟馀一卷诗。
春仲游南园至广雅书局访缪筱珊太史兼以送别，口占二首
作者：金应澍
朝代：清

水石得幽趣，诗书发古香。杜陵开广厦，陆贾艳归装。夜雨过花径，春风忆草堂。白头相送处，情话最难忘。同作佗城客，君归我未归。朱陈情意重，管鲍古今稀。冀北书常寄，江南笋正肥。清和当返棹，相与醉柴扉。
春仲游南园至广雅书局访缪筱珊太史兼以送别，口占二首·其一
作者：金应澍
朝代：清

水石得幽趣，诗书发古香。杜陵开广厦，陆贾艳归装。夜雨过花径，春风忆草堂。白头相送处，情话最难忘。
春仲游南园至广雅书局访缪筱珊太史兼以送别，口占二首·其二
作者：金应澍
朝代：清

同作佗城客，君归我未归。朱陈情意重，管鲍古今稀。冀北书常寄，江南笋正肥。清和当返棹，相与醉柴扉。
春日感怀
作者：金应澍
朝代：清

江山递今古，一览放怀宽。功可传名易，才兼有德难。春风如恋客，旧雨竟辞官。爱听斜阳外，渔歌起渺漫。
春月久雨寒甚
作者：金应澍
朝代：清

只说炎荒暖，谁知寒在春。不嫌花事缓，且喜岁华新。度腊原无雪，号寒亦有人。老夫能耐冷，恰称举杯频。
春柳
作者：金应澍
朝代：清

万缕千丝绿正齐，徘徊几度向清溪。春江送别怀前渡，晓月登程望远堤。千里尚劳青眼顾，一枝定许白头栖。依依城郭开晴处，莫唱阳关最惨悽。
有感示儿
作者：金应澍
朝代：清

奥壤经初辟，时和风雨调。隔墙山色近，高枕海声遥。守洁官箴凛，年衰壮志销。不如归去好，松菊故园招。
正月至三月阴雨遣闷邮寄儿子莲花厅幕
作者：金应澍
朝代：清

东风无力转晴和，日日涔淋唤奈何。三月未曾花下醉，一春偏向雨中过。素心难得同乡聚，旧事难忘客路多。寄语天涯远游子，莫教芳岁付蹉跎。
武昌舟次送友
作者：金应澍
朝代：清
体裁：七言律诗

扬帆又向鄂城还，秋去春来转眴间。折柳系舟鹦鹉埭，落花送客凤凰山。弹琴洞口云千叠，吹笛楼头月一弯。太息征途犹故我，何时同与返乡关。
武昌舟次送友
作者：金应澍
朝代：清

扬帆又向鄂城还，秋去春来转眴间。折柳繫舟鹦鹉埭，落花送客凤凰山。弹琴洞口云千叠，吹笛楼头月一弯。太息征途犹故我，何时同与返乡关。
水轩即事
作者：金应澍
朝代：清

杨柳又依依，他乡笋正肥。午晴花竞发，春暖燕争归。乐事天涯遍，知心海内稀。不妨时展卷，此处有真机。
清明
作者：金应澍
朝代：清

渡海五千里，离家三四年。春归同是客，老健竟如仙。鹤阜炫杯珓，鸳江竞管弦。南郊风景好，纪丽有谁编。
用孟襄阳春晓五截韵二首
作者：金应澍
朝代：清

江南梦回晓，客似倦飞鸟。春水碧于油，底事归舟少。地僻不知晓，起听枝头鸟。萧然别有天，闲庭人迹少。
用孟襄阳春晓五截韵二首·其一
作者：金应澍
朝代：清

江南梦回晓，客似倦飞鸟。春水碧于油，底事归舟少。
用孟襄阳春晓五截韵二首·其二
作者：金应澍
朝代：清

地僻不知晓，起听枝头鸟。萧然别有天，闲庭人迹少。
甲子三月朔日抵武昌微屙有感
作者：金应澍
朝代：清

白云黄鹤已千载，今古茫茫百感俱。梦里不知归路远，病中更觉客身孤。那堪岭北怀游子，可许江南作钓徒。流水落花春已暮，家山东望几踟蹰。
甲戌四月初二日，偕钱子宣大令自长沙起程旋里
作者：金应澍
朝代：清

十载羁湘两鬓华，轻装细雨出长沙。半帆红日催归客，一路青山送到家。江上忍攀新种柳，篱边待看故园花。同舟琴鹤增行色，情话蓬窗兴倍赊。
甲戌湘上即事
作者：金应澍
朝代：清

白发嬉春日，红颜醉酒时。病多思旧里，事少积新诗。倦鸟飞难定，寒梅放较迟。欲归归未得，计拙有谁知。
甲申秋日寄示儿子
作者：金应澍
朝代：清

屈指将称八秩觞，半生已悔马牛忙。悤悤汝又四年别，渺渺予怀三径荒。堪笑幼孙求附笔，要催游子早还乡。须知知足心常乐，处处危机在预防。
癸亥除夕
作者：金应澍
朝代：清

万水千山外，身因负米存。世间多梗路，方寸即桃源。蜡炬迎新岁，鱼书断故园。移家乖素愿，何日奉晨昏。
癸酉送陆存陔通守归里并寄家书
作者：金应澍
朝代：清

江水三千客路长，客中送客各徬徨。江南亲友如相问，春暖花香聚草堂。
登长沙城楼
作者：金应澍
朝代：清

极目城楼入大荒，古今人事感沧桑。楚王宫殿埋芳草，贾傅祠堂剩夕阳。晴放湿云归岳麓，风吹花气渡潇湘。不堪故国疮痍甚，白发三年滞异乡。
祝黄素庵大令七十寿时己巳七月初五
作者：金应澍
朝代：清

德门旧日仰清华，刺史循声冀北誇。三世琴堂欣有子，半生宦海尚无家。七旬蔗境期颐卜，八邑棠阴岁月赊。何日东归娱晚景，一尊相对话桑麻。
秋夜途中望月
作者：金应澍
朝代：清

底事牢骚甚，频惊夜欲阑。有家遭荡折，何处问平安。却怪天边月，偏教客路看。几时重聚首，灯下话团圞。
秋日偶成同蒋季莲广文
作者：金应澍
朝代：清

课功十驾苦搜罗，万卷缥缃奈老何。人到暮年思补过，酒逢知己有高歌。入秋明月清光好，论古深宵感慨多。且喜元卿移讲席，一编风雨共吟哦。
端午即事
作者：金应澍
朝代：清

榴红蒲绿总相思，记得云溪竞渡时。万里乡心羁海客，半生浪迹走天涯。年来豪气惟中酒，老去才华剩小诗。猿鹤山林屡招隐，莫缘薄宦滞归期。
纵笔二首
作者：金应澍
朝代：清

几辈投诗吊汨罗，钟灵衡岳指嵯峨。地多胜迹游难遍，人到衰龄饮易酡。功业可留身后少，光阴虚掷客中多。试看终古英雄事，只付渔樵一浩歌。迎到春归又送春，年年镜里鬓丝新。衔杯却喜来今雨，开卷常惭对古人。旧事有情频入梦，好花无处不为邻。半生眼底多兴替，何必名园寄此身。
纵笔二首·其一
作者：金应澍
朝代：清

几辈投诗吊汨罗，钟灵衡岳指嵯峨。地多胜迹游难遍，人到衰龄饮易酡。功业可留身后少，光阴虚掷客中多。试看终古英雄事，只付渔樵一浩歌。
纵笔二首·其二
作者：金应澍
朝代：清

迎到春归又送春，年年镜里鬓丝新。衔杯却喜来今雨，开卷常惭对古人。旧事有情频入梦，好花无处不为邻。半生眼底多兴替，何必名园寄此身。
署斋即事
作者：金应澍
朝代：清

喜听鸟语常凭槛，爱看山光不下帷。腊月蛮天如午月，石榴花发子累累。
舟泊金陵
作者：金应澍
朝代：清

此地昔曾过，惊心贼据关。青山悲乱后，白首庆生还。流水十年事，归云千里间。举杯佳节近，且喜醉开颜。
赏菊二首
作者：金应澍
朝代：清

去年买菊自扬州，今日花开汝远游。伴我衰年同瘦影，羡他傲骨耐深秋。高风独向篱边寄，游子何堪岭外留。料得南枝梅放早，平安幸慰倚闾愁。帘捲西风日未曛，桐孙扶杖更欣欣。非徒晚节精神艳，也要平时灌溉勤。恰值重阳供采撷，居然五色斗缤纷。年年幸遂乡园乐，介寿东篱几度醺。
赏菊二首·其一
作者：金应澍
朝代：清

去年买菊自扬州，今日花开汝远游。伴我衰年同瘦影，羡他傲骨耐深秋。高风独向篱边寄，游子何堪岭外留。料得南枝梅放早，平安幸慰倚闾愁。
赏菊二首·其二
作者：金应澍
朝代：清

帘捲西风日未曛，桐孙扶杖更欣欣。非徒晚节精神艳，也要平时灌溉勤。恰值重阳供采撷，居然五色斗缤纷。年年幸遂乡园乐，介寿东篱几度醺。
赠季莲广文
作者：金应澍
朝代：清

绛帐草堂开，弦歌岁月催。茫茫千古事，落落几人才。处世心无竞，持躬志未灰。平生苦多病，终老白云隈。
赠果亭侄
作者：金应澍
朝代：清

羡尔他乡住，团圞聚一家。青山欣有托，白发笑同华。今古如流水，升沈付落花。故园何日返，重与话桑麻。
赤溪登眺偶成
作者：金应澍
朝代：清

万叠峰峦绕，岩疆气象雄。九州炎徼尽，一览大瀛东。官柳经秋碧，蛮花破腊红。老夫占物候，扶杖快吟风。
赤溪署作
作者：金应澍
朝代：清

官鼓声喧应晚潮，衙斋寂坐篆烟消。樽前酩酊怀前事，灯下团圞话此宵。年老却欣终岁暖，时清不碍故乡遥。游踪六载浑如梦，转瞬风光春又韶。
辛卯新正杂诗
作者：金应澍
朝代：清

树拥川原壮，花园廨宇宽。青山当户出，沧海上楼观。五管游曾遍，三湘梦已阑。讼稀尘牍少，莱舞有馀欢。
辛巳早春
作者：金应澍
朝代：清

案有琴书不患贫，衰孱犹是苦吟身。及时难得连宵雨，垂老欣看万物春。出屋树阴青作盖，过桥山色翠迎人。北窗一枕高眠后，时狎閒鸥到水滨。
辛未元旦口占
作者：金应澍
朝代：清

醉倒屠苏酒，酡然乐有馀。却忘今老矣，无计早归欤。白首心犹稚，青云志未舒。诒谋告孙子，大业在诗书。
辛未十月见燕感怀
作者：金应澍
朝代：清

何事小春燕，差池振羽翰。炎凉今已阅，兴替昔曾观。江上家仍在，天涯岁欲阑。新巢知早就，待我聚团圞。
送夏书怀
作者：金应澍
朝代：清

碧天如水夜迟迟，岳麓山边起客思。院静露侵人未觉，楼高秋到月先知。能浇碨磥除非酒，欲写衷怀只有诗。回首衡茅归未得，湘江何日挂帆时。
重阳盼家书
作者：金应澍
朝代：清

岭外六年客，登临辄杖藜。久无鸿雁到，只有鹧鸪啼。秋夜不成寐，归心未可稽。良辰聊遣兴，采菊句重题。
闰四月四日，儿子来湘省亲，八月三日返江右，诗以送之
作者：金应澍
朝代：清

七年父子苦离别，一朝相见各欢悦。严父翻作慈母心，依依膝下情弥切。望汝功名且由后，骨肉何时长聚首。慨然东望歌式微，囊空欲归归不得。我年六十汝三十，勉旃好把家声立。今尚穷愁各一方，汝在江右吾三湘。湘水迢迢又送汝，挥手相看泪如雨。相看客邸太悤悤，何如前日不相逢。相逢客邸情切切，如何今日又离别。
除夕偶成二首
作者：金应澍
朝代：清

今夕知何夕，迎年复送年。家家欣有岁，处处快开筵。老去情翻怯，心平寿可延。故园梅欲放，芳讯望频传。画烛摇红里，炎荒寄此身。客生今夜感，人待隔年春。对酒情无限，题诗笔有神。一声鸡唱处，双鬓又添新。
除夕偶成二首·其一
作者：金应澍
朝代：清

今夕知何夕，迎年复送年。家家欣有岁，处处快开筵。老去情翻怯，心平寿可延。故园梅欲放，芳讯望频传。
除夕偶成二首·其二
作者：金应澍
朝代：清

画烛摇红里，炎荒寄此身。客生今夜感，人待隔年春。对酒情无限，题诗笔有神。一声鸡唱处，双鬓又添新。
雨中送儿子登舟
作者：金应澍
朝代：清

七载才逢喜不禁，十旬聚首太骎骎。雨声却共湘流远，离恨偏留岳色深。期汝壮年酬远志，只余客况付长吟。当时欲语皆无语，流水桥边万里心。
静坐偶得
作者：金应澍
朝代：清

四大皆空相，心清悟昨非。尘根谁解脱，方寸可皈依。鉴水必于止，看云胡不归。吟诗爱摩诘，随处有禅机。
丁丑除夕
作者：金德嘉
朝代：清

捃拾瓢中今岁诗，衡门缓步向江湄。贫应同谷搜黄独，老合商颜拾紫芝。带索自成高士传，买山谁乞故人资。焚鱼学士书床在，一字何曾可救饥。
南征写怀
作者：金德嘉
朝代：清

尘容瘦骨转江皋，梦里惊心马首劳。无复振衣临广武，祇须痛饮读《离骚》。衡山采药神犹往，《秋水》名篇兴自豪。老向丹铅过岁月，肯将姓字没蓬蒿。
得张师石书却寄
作者：金德嘉
朝代：清

杜门久与故人违，忽有音书到竹扉。过眼物华双鸟翼，惊心风雨一牛衣。春云江树黄泥坂，秋水渔灯赤鼻矶。日暮狂歌当浊酒，不禁西望思依依。
望小孤山
作者：金德嘉
朝代：清

沧江涌拳石，何山作鼻祖。长风万里浪，漰湃自今古。飞鸟动云根，悬崖垂线缕。其阴凝积雪，其阳溜花雨。帆景入嵌空，烝岚相吞吐。三面阻跻攀，嶙峋无寸土。独立天使然，岌岌绝俦伍。
检山雨堂遗集
作者：金德嘉
朝代：清

结客天涯书卷随，名场才老数偏奇。心劳元结当官牒，泪尽刘蕡下第诗。自哂诸艰缘骨相，人言万古足襟期。蛮烟瘴雨肠堪断，最是荒郊送子时。
石镜亭
作者：金德嘉
朝代：清
体裁：七言律诗

有物胚胎万象先，一轮皎洁自中天。照残今古妍媸事，历尽乾坤大小年。云梦春星低共曙，洞庭秋水远生烟。从兹直上昆崙顶，探取河源银汉边。
舒二过饮江斋
作者：金德嘉
朝代：清

郁郁园中花，粼粼水底石。秋风吹夕阳，照此邂逅客。草阁步徘徊，佳期良不易。矫首望青冥，眷言怀曩昔。悠悠千载间，寂寥扬子宅。俯听寒螀声，仰视浮云白。清尊琥珀光，且当共今夕。
薄暮
作者：金德嘉
朝代：清

薄暮何人到，喧呼江上村。发仓逢谒者，图绘得监门。已到颠危极，犹蕲覆露恩。刍尧如可献，民瘼尽堪论。
读方合山所刻古今释疑书
作者：金德嘉
朝代：清

万卷书中老此身，楼居岁月岂全贫。过江苦忆东京事，览古偏伤北望神。野外白衣存信史，山中万汗简识先民。萧萧暮雨班荆地，分手长怀折角巾。合山云：先人藏书家楼尚有五卷。
辰溪县
作者：金德嘉
朝代：清

临溪斗大一孤城，复嶂曾崖路不平。委巷逢人多鴂舌，莱田极目少牛耕。官程空有停骖馆，诏使曾无负弩迎。漠漠荒烟豺虎窟，天寒日暮客心惊。
黄鹄矶歌呈姚陟山先生
作者：金德嘉
朝代：清
体裁：古风

黄鹄矶上鸺鹠呼，鄂王城头鬼张弧。乱兵歘起抚军徂，从容就义叶大夫。街北巷南坐狗屠，长官往往遭拘俘。苍头手挽金仆姑，乞儿腰悬玉鹿卢。丹书鱼腹丛祠狐，乱阶实始于僧雏。督学使者披氍毹，踉跄出走城西隅。家世生长苕霅区，出门咫尺须人扶。一朝短衣窜榛芜，鸡鸣出郭午未餔。斜阳草店卧泥涂，荆棘刺体无完肤。此身乃脱黄巾污，变故可怜起须臾。狗鼠偷窃依萑苻，惜哉中丞幕府粗。徙薪曲突一筹无，坐令闾左倒仓储。豢养凶人同螔蝓，扁舟汗漫太白湖。邂逅沔阳旧生徒，㸐火燎衣水浇趺。坐定屈指算狂徒，三旬藁街悬头颅。亡何将军果援枹，胁从窜伏渠魁诛。澄清江汉息戎軥，泽宫无恙草花荂。先生就舍省画厨，红签碧轴雨沾濡。白昼纵横鼪与鼯，东望故里吴兴郛。千寻古松千尺梧，洼樽亭子松雪图。归去招寻故人俱，菰城为园且荷锄。时清不用谈兵符，有暇且泛前溪舻。不然采药东海娱，金银宫阙探蓬壶。
黄鹤楼即事
作者：金德嘉
朝代：清
体裁：七言律诗

高楼自古足登临，此日逢君载酒寻。花信正来梅落后，春光渐入柳丝深。江山并是樽前客，风月谁知醉里心？仙子有时还弄笛，愿将幽感托清音。
广西藩署官厅联
作者：金德山
朝代：清
体裁：联

坐此似同舟，宦情彼此关休戚；须臾参大府，公事何妨共酌商。
制砚歌赠陆莆塘孝廉
作者：金德瑛
朝代：清

书生砚田苦耕耘，田之授受由他人。莆塘乃欲创物始，月斧自辟苍云根。浑然元圭质素璞，疆场凹凸逐手分。平留掌面蕉叶色，细出钟鼎雷回纹。零星小石逞游戏，一滴滉瀁珠含唇。晴窗晓日光鲜新，高吟《骚》《雅》追《皇坟》。袖閒无声运斧斤，渊渊古气相氤氲。钟王韩杜未落纸，隐约逗露先天文。囊中蓄得端溪品，相戒不许俗手扪。每爱青花浮荇藻，恰遇妙斫镌㻍琨。余工试与遣暇隙，譬运重甓连朝昏。文章已出戒剽窃，制器那用躬辛勤。知君寓意弗苟且，诗笔扫尽窠臼陈。砚成独许享其逸，此田属我长子孙。
康郎山功臣庙歌
作者：金德瑛
朝代：清

红罗真人起滁濠，天弧堕地扬旌旄。龙蟠虎踞定南国，削平僣乱如吹毛。上游楚气氛颇恶，奋臂怒比螳螂骄。江汉窃据意未定，骑鹿欲向南山遨。南昌坚城铁作瓮，撼山有力空为劳。金陵援师来，飒飒乘风飙。谋臣猛将谈《六韬》，从以仙人周颠左右舟中翱。贼徒返旆出彭蠡，扼吭不得通江潮。罪贯不盈势不灭，介恃战舰匡庐高。鲸鲵小捷遽得意，纪信出诈汉王跳。遂令三十六将同战死，庙貌留祀康出椒。中山一人丁普郎，齐云捩舵如鱼舠。韩成居左同列坐，半褰赴水赭黄袍。其余面骍面涂炭，冒突烽焰头毛焦。别有三五少年白面带微笑，甲胄踊跃轻波涛。岂是鸱夷生去日，塑工肖得穷秋毫。定应贼颅贯矢后，英灵舞抃隐约来林皋。惜哉张定边，尔亦男儿曹。天完逆将眼不择，犹奉余孽奔危巢。奇材剑客误荆楚，百万齐作蹠犬嗥。髑髅铺满大湖底，阴夜馁哭声号咷。宁知此庙三百年，春秋伐鼓牛羊牢。古槐郁郁崇封褒，曾护真主驱鸱鸮。枯株断蘖犹敬惜，过客竞奠香牲醪。呜呼树木尚如此，英雄可不慎所遭。湖波浩淼风萧骚，庙中木主永勿祧。金匮石室之史傥遗漏，不妨搜讨姓氏镌刻蟠龙鳌。
徐州怀古
作者：金德瑛
朝代：清

帅五诸侯共灭秦，英雄开辟古无伦。汉营气早成天子，垓下头终德故人。落日霸都濉水壮，东风姬血草痕新。天亡战罪徒分别，项伯功封异姓亲。秋涛怒卷古彭城，太守临堤版筑成。猛士诗人楼九日，羽衣吹笛月三更。曾吟大集淋漓句，今听双洪斗落声。叹息故山归未得，不胜风雨弟兄情。闭门寂寞陈无己，文字南丰一瓣香。不向苏门作宾客，况从时相假衣裳。士生贵富天常吝，志在孤清死不妨。安得斯人式通俗，洪河东下日汤汤。
徐州怀古·其一
作者：金德瑛
朝代：清

帅五诸侯共灭秦，英雄开辟古无伦。汉营气早成天子，垓下头终德故人。落日霸都濉水壮，东风姬血草痕新。天亡战罪徒分别，项伯功封异姓亲。
徐州怀古·其三
作者：金德瑛
朝代：清

闭门寂寞陈无己，文字南丰一瓣香。不向苏门作宾客，况从时相假衣裳。士生贵富天常吝，志在孤清死不妨。安得斯人式通俗，洪河东下日汤汤。
徐州怀古·其二
作者：金德瑛
朝代：清

秋涛怒卷古彭城，太守临堤版筑成。猛士诗人楼九日，羽衣吹笛月三更。曾吟大集淋漓句，今听双洪斗落声。叹息故山归未得，不胜风雨弟兄情。
桃源
作者：金德瑛
朝代：清

主人耕作客人渔，说向先秦惝恍余。好是碧溪红树里，不传数卷未焚书。
雪度井陉关与周石帆学士同用渔洋韵作歌
作者：金德瑛
朝代：清

蓬莱宫出祭纸黄，秦晋蜀使车联行。滹沱渡后望险阻，渐觉山谷生苍凉。燕赵古称多节义，齿冷隙末羞陈张。唐藩幽镇互割据，晋阳东面锁钥详。阴云似凝古壁垒，玉屑忽洒征衣裳。群仙跨鹤羽节幢，浮空游戏乐未央。舆夫轩前又轾后，滑汰侧足频堤防。旧关据隘尚中路，新关矗翠堆雷硠。角声缥缈出雉堞，飞白点点旌旗扬。山农旧冬苦无雪，今喜麦陇滋不荒。高低凿坏露门窦，一穴岂辨堂与皇。石田春冷迟垦作，枯草迸罅如针秧。嗟尔谋生太局蹐，惭我传食随翱翔。不逢争战不耕戍，但骋笔墨含风霜。峰回渐失韩信帜，出坎更吊兴唐王。
题吾汶稿
作者：金德瑛
朝代：清

丞相不劝原必死，先书祭文数十纸。待得燕山齿发归，同心不愧同乡里。昔者宋玉师屈原，莫能直谏空招魂。未知楚灭身何所，千古但有风流存。何如庐陵王鼎翁，耻作机云作陈东。心哀母老难许国，不然随殉柴市中。虔州之水洪州驿，处处悲风寒凛栗。义士相望四百年，歙州亦有江天一。
题沈椒园观察劳山吟眺图
作者：金德瑛
朝代：清

大劳小劳肩随高，七真遁迹今未遥。仙家閟吝不好事，搜奇泄异须吾曹。芒鞋无缘径路绝，恰藉按部穷岩坳。金刚崱屴玉女睇，凤凰翔翥狮虎虓。崇峦窅穴明复晦，倒根插濯黏天涛。随车吮墨大弟子，予吟汝绘争为豪。苍华栉沐近照耀，丑神知觉潜沈逃。恶风弱水属荒诞，归带烟雾衣巾飘。文人眼大山海渺，收纳卷轴铢釐毫。从君覼缕细指数，旧谚泰岱不如劳。我虽足阻神已到，读诗见画忘萧骚。
响铃坟
作者：金德舆
朝代：清

南渡诸陵草木空，一抔犹得瘗蒿蓬。荒丘白骨魂休怨，去国青衣恨未穷。泪尽铜仙非汉阙，歌残《玉树》恺陈宫。夜乌啼歇秋虫死，剩有铃声咽晓风。
二十四矶
作者：金志章
朝代：清

惊涛如雪溅长空，峭石崚嶒讶鬼工。二十四矶帆侧过，不知身坐浪花中。
冷水铺
作者：金志章
朝代：清

秋江渌净不可唾，远近碧玉相因依。白鸥傍桨自双浴，黄蝶逆风还倒飞。人家尽向翠微住，舟楫适从湘口归。仙山十里总图画，叹乃一声烟景稀。
后庭花·次厉鹗冬日登吴山韵
作者：金志章
朝代：清
体裁：曲

林疏翠霭重，山围闾井中。辇道穿危磴，丛祠响午钟。酒楼东天开图画，烟江千万峰。
回雁峰
作者：金志章
朝代：清

闻道随阳雁，年年到此回。瘴云飞不度，炎海客能来。峰势连衡起，滩声挟雨哀。禅关聊一憩，归路晚钟催。
因树亭观唐明皇磨崖碑
作者：金志章
朝代：清

明皇昔日侈东封，千乘万骑纷云从。超然意象小秦汉，七十二代思兼容。金泥玉检著符瑞，江茅鄗黍昭虔供。礼成大祀颂声作，鸿文典诰铿钟镛。天章神笔纵挥洒，鸾飘凤泊翔游龙。磨崖深刻纪岁月，万古照耀天门东。是时国家正全盛，地大物阜民和丰。庙堂宴安渐鸠毒，玉鱼绣褓酣深宫。侈心一开蠹随入，九庙俄顷飞灰红。淋铃蜀道驰万里，百神不救尘埃蒙。徒存兹碑峙巀嶪，雨蚀藓剥云烟中。牧儿野火烧不得，至今椎拓传遗踪。吴郎嗜古得此本，世守什袭装池工。高斋招我共销夏，披襟展玩清宵同。规连珠树矩折玉，墨彩腾上光熊熊。手摹口诵极赞赏，忽忆往事心神忡。《中兴》反正颂神武，亦有巨刻磨巃嵷。盛衰治乱互倚伏，鉴戒实可垂无穷。殷忧启运满致覆，此理自古关昭聋。开天已远代几易，犹留宝刻珍书丛。摩挲掩卷三叹息，人君莫漫夸丰功。
岔道射虎行为李守戎作
作者：金志章
朝代：清

北风卷地尘沙黄，杲杲塞日无晶光。山城荦确少行迹，猛虎昼出蹲南冈。双晴睒睒射惊电，耸尻竖尾如竿枪。咆哮踞地地欲裂，百兽走匿山魈藏。血人于口爪牙利，家家闭户群苍黄。陇西飞将勇莫当，家世猿臂能挽强。须髯猬磔气勃发，直视斑子如跛羊。长弓大箭走相博，瞋目叱咤声雷踉。洞胸贯胁猛竟殪，气焰安在傫然僵。樵苏从此少患害，行李来往仍穰穰。我时驱车出北口，逢君迎谒趋道傍。为余津津淡且喜，英风爽飒神飞扬。须臾健儿舁虎至，馀威尚觉生风霜。羡君除暴真健者，当路岂复忧豺狼。呜呼！当路岂复忧豺狼。
拜奇零先生墓
作者：金志章
朝代：清

廿载横流息逝波，乾坤难造旧山河。《狱中书》是勤王檄，《海上》诗为《正气歌》。天意何曾忘肃杀，人心无奈厌兵戈。祇今荒冢南屏下，碧血谁将片碣磨。
映璧庵怀古
作者：金志章
朝代：清

禅房遥隐凤城西，故国空山望转迷。辇道已荒春草合，妆台犹在野禽啼。斋钟佛火销残劫，坏壁蜗涎认旧题。太息寺门桃李树，无言偏自得成蹊。
月夜同重阆秋岳登虎丘
作者：金志章
朝代：清

一片深宵月，明明照虎丘。松杉交影静，蘋藻上阶流。夜舫吹箫客，春镫卖酒楼。他乡有朋好，竟夕此淹留。台畔人初散，虚亭月可中。寒烟沈鹤涧，疏磬落天风。光满疑无地，人行恍在空。忘言契禅悦，还欲叩生公。
月夜同重阆秋岳登虎丘·其一
作者：金志章
朝代：清

一片深宵月，明明照虎丘。松杉交影静，蘋藻上阶流。夜舫吹箫客，春镫卖酒楼。他乡有朋好，竟夕此淹留。
月夜同重阆秋岳登虎丘·其二
作者：金志章
朝代：清

台畔人初散，虚亭月可中。寒烟沈鹤涧，疏磬落天风。光满疑无地，人行恍在空。忘言契禅悦，还欲叩生公。
江行望枞阳镇
作者：金志章
朝代：清

邮签鸣水驿，舟子解维艄。晓日波心上，人烟市中交。江晴鼋出曝，沙暖燕营巢。渐喜枞阳近，雄风想射蛟。
江行望枞阳镇
作者：金志章
朝代：清
体裁：五言律诗

邮签鸣水驿，舟子解维艄。晓日波心上，人烟市口交。江晴鼋出曝，沙暖燕营巢。渐喜枞阳近，雄风想射蛟。
游桐君山用萨天锡原韵
作者：金志章
朝代：清

桐庐江水见底清，桐君山色青绕城。仙人指桐去千载，至今草木犹知名。我来六月火云赤，为访名山侵晓出。芒鞋竹笠紫蕉衣，潇洒行踪杂樵牧。松风迎客如有灵，笙竽响答洪涛应。丹崖转处洞门豁，石壁袅袅垂苍藤。危楼一凭尘怀少，欲把仙书拾瑶草。西飞海鹤不归来，岭上荒祠白云老。
然犀亭
作者：金志章
朝代：清

江左勤王事久非，孤亭犹自记然犀。已无赤帻乘流下，剩有脩蛾入望低。草绿连山飞锦雉，花红满地绣棠梨。春风两度追游到，屐齿相寻路不迷。
登六和塔
作者：金志章
朝代：清

浮图凌虚空，直上破青霭。创建开宝初，屹峙吴越界。厚蟠苍山根，高出飞鸟外。我来试登攀，耳目为一快。初恍穿沈冥，稍进离昏昧。盘回讶螺旋，扪摸駴神怪。逾时至绝顶，遂与日月会。连山俯培塿，长江绕衣带。海门列其东，潮头势淜湃。会稽青嵯峨，隔岸如点黛。风帆与沙鸟，一一类浮芥。回观壁间书，劫火烧不坏。乃知象教雄，愈信佛力大。贾勇既忘疲，登危亦知戒。
登姑苏玄妙观弥罗阁
作者：金志章
朝代：清

巍然杰阁俯尘寰，暇日登临破旅颜。十里锦帆吴苑树，数峰？黛具区山。苍茫海气迷村落，缥缈天风响佩环。却望白云亲舍远，几回翘首忆江关。
登姑苏玄妙观弥罗阁
作者：金志章
朝代：清
体裁：七言律诗

巍然杰阁俯尘寰，暇日登临破旅颜。十里锦帆吴苑树，数峰�黛具区山。苍茫海气迷村落，缥缈天风响佩环。却望白云亲舍远，几回翘首忆江关。
登姑苏玄妙观弥罗阁
作者：金志章
朝代：清

巍然杰阁俯尘寰，暇日登临破旅颜。十里锦帆吴苑树，数峰𡻱黛具区山。苍茫海气迷村落，缥缈天风响佩环。却望白云亲舍远，几回翘首忆江关。
白沟河吊三忠祠
作者：金志章
朝代：清

白沟河上夕阳时，下马荒原吊古祠。北渡中宵悲扼吭，南冠孤愤漫题诗。鬼谋曹社家同破，龙去崖山事不支。太息残碑焚野火，六陵荒草共凄其。
绣谷亭藤花歌
作者：金志章
朝代：清

君家紫藤看最好，虺结虬蟠势夭矫。千条络格影倒垂，万穟捎桅风乍袅。东皇留取伴残春，破萼漫嫌开不早。花时主客每盘桓，朗咏长吟恣幽讨。紫云焰暖结流苏，罨画丛深张羽葆。幕天冉冉欲成阴，绣地斑斑浑未扫。蜂声卓午晴更喧，蝶影斜阳暮犹绕。晨浇底用井华汲，日炙何愁碎英稿。横空出雾爱丰茸，直上搴云自缥缈。罗囊戏赌忆诸郎，锦髻斜牵嗤一老。年年花底具尊壶，坐藉莓苔荐清醥。醉来兴发擘银笺，狂态真成被花恼。莫将金谷比繁华，自有仙游拟蓬岛。
绣谷先生有所藏宋椠丁卯集亡去二十年令嗣瓯亭游京师重购得之以归同人赋诗为记其事
作者：金志章
朝代：清

楼居插架逾万签，五车四库皆能兼。丹黄一一手勘定，部分鳞次何精严。就中名集数《丁卯》，椠本最古心所忺。何年一鸱竟羽化，巧偷豪夺生憎嫌。六丁冥搜苦无计，廿载抱憾归幽潜。读书继绪有令子，手泽每念襟常沾。驱车偶然适燕市，软红扑面尘纤纤。朝闻邸舍打门急，有客持售初开函。卫公故物忽惊睹，悲喜交集敬拜瞻。卷端题识认遗墨，左方印记留朱钤。呵护定蒙鬼神力，点涴未受虫鱼瀸。探囊购赎敢辞罄，百锾索贾宁嫌贪。楚弓楚得足深慰，摩挲翻玩忘饥馋。羽陵蠹简共什袭，宛委秘册同包缄。携归陈书告先子，水沈细炷方铜奁。孝思灵爽共感召，丁部重入如新添。熊熊旦上吐光气，南极果应星文占。抽思骋秘发高咏，妙处神味超酸咸。同时题赠悉巨手，雕章丽句盈缃缣。惟余经年负宿诺，苦吟屡断霜髭拈。郢州有知应大笑，笑我细响徒沾沾。不如韬笔且藏拙，静看花影摇风帘。
自杨梅坞循九溪十八涧至理安寺
作者：金志章
朝代：清

青松影里寻山寺，黄叶堆中踏涧泉。行过乱峰溪又转，一声疏磬到门前。
钤山行
作者：金志章
朝代：清
体裁：古风

钤山四绕青谽谺，袁江一线盘修蛇。东西峡口两洪束，县城中裹如莲花。此邦何人昔最著，豪贵屈指推严家。早年登第竞名誉，追逐何李矜浮华。归来筑室此山顶，图史枕胙旁人夸。青词晚岁博金铉，万事横决如抟沙。文章不掩孔雀毒，膝下豺虎兼娄豭。读书不识忠孝字，廿年辛苦何为耶？立身一败愧乡里，至今齿冷千秋哗。清江六月烧晚霞，长桥终古缘城斜。熏天之势竟安在，徒令吊古兴咨嗟。
钤山行
作者：金志章
朝代：清

钤山四绕青谽谺，袁江一线盘修蛇。东西峡口两洪束，县城中裹如莲花。此邦何人昔最著，豪贵屈指推严家。早年登第竞名誉，追逐何李矜浮华。归来筑室此山顶，图史枕胙旁人夸。青词晚岁博金铉，万事横决如抟沙。文章不掩孔雀毒，膝下豺虎兼娄豭。读书不识忠孝字，廿年辛苦何为耶？立身一败愧乡里，至今齿冷千秋哗。清江六月烧晚霞，长桥终古缘城斜。熏天之势竟安在？徒令吊古兴咨嗟。
阻涨
作者：金志章
朝代：清

大鱼湾头水一丈，浩浩洪波鱼大上。青山两岸横绿阴，苦竹丛深鹧鸪唱。短篷一叶冲浪来，独客倚柁心徘徊。欲思六月西湖涨，红藕黏天到处开。
鹧鸪塘
作者：金志章
朝代：清

客情乡思总凄迷，睡起篷窗日欲西。忽听一声行不得，鹧鸪塘外鹧鸪啼。
黑峪
作者：金志章
朝代：清

盘盘鸟道上青云，峻坂危坡路不平。入险横穿豺虎窟，凌虚俯瞰鹗雕群。三关形胜凭高尽，二水波涛出塞闻。极目长城回望处，河边饮马汉家军。
题胡菊圃蒹葭话旧图
作者：金忠淳
朝代：清

西溪窈且深，乃在山之麓。伊人结同心，面流构茅屋。秋水助微吟，山月待宵读。一旦蹑云梯，双清剩梅竹。寥寥六十秋，胜事指樵牧。今披尺幅图，风流忽在目。不惜买山钱，相约缘俱宿。他时鼓棹来，芦渚倾醽醁。
书怀
作者：金念曾
朝代：清
体裁：七言律诗

旧游衮衮尽公卿，肯附莲花幕下名。北海胸襟余耿介，临川心迹最光明。关中漕运今方急，塞上兵戈正未平。闻道至尊常旰食，诸君努力作干城。
挽张之洞联
作者：金恩科
朝代：清
体裁：联

召太保受遗辅政，惟我公更值艰难，当末命导扬，想两宫陟降之灵，俨虚位而待贤相；左文襄靖乱绥边，傥异地同符勋业，故饰终典礼，举廿年未加之谥，特推恩以宠劳臣。
挽张之洞联
作者：金慎缄
朝代：清
体裁：联

立德立功立言，法于天下，传于后世；得名得禄得寿，其生也荣，其死也哀。
读四川崇庆牧辽东常君殉难行状五言古体四十韵
作者：金文澜
朝代：清

学深任气数，性定无存亡。我观天下事，管窥庸足量。辽东有国士，理斋厥名常。毋谓当代人，与古难颉颃。弱冠迈庠序，三十成文章。拾芥掇科第，匪夸名氏扬。将以经术身，展布于庙廊。谒选授西充，西充蜀道长。山环复水阻，积敝嗟荒凉。君为振风俗，纲目间大纲。董课警戏游，建庙崇蒸尝。公馀申教令，士民初有方。烽烟起番部，逆酋恣披猖。羽檄从令署，支放千军粮。束装隶营幕，三年食未遑。名迁崇庆牧，身踞西岭冈。贼掠木果木，劫夺倾稻粱。懦夫心胆裂，壮士空踉跄。君挥使各去，有我独身当。大呼震林谷，奋臂施干将。可怜书生手，刃贼如刲羊。叠击八九首，连被十数创。屹然犹骂贼，贼势怒益张。一旦申大义，义气何堂堂。当事奇伟烈，胪迹陈未央。监司恤其躬，成均荫乃郎。祠祀入昭忠，于焉报馨香。此事越四载，迢遥隔远疆。愧我暗时务，谁与潜德彰。张侯武功宿，馀不来树棠。邀予课令子，日久形迹忘。著作从我读，灯窗披琳琅。忽地得君状，英风疑飘飏。君效明遇吉，我拟汉子房。状貌尽儒官，劲勇淩秋霜。虽然事迹异，气局无参商。悬知大丈夫，百鍊益坚钢。得力性学功，生死两不忙。临风一凭吊，诗成涕泗滂。今朝见实录，乃叹史笔良。
八景诗
作者：金文焯
朝代：清

初拂扶桑散郁华，弥天翠幕烂晴霞。地当瀛海祥光迥，人立高峰旭景加。万丈彩虹辉泽国，一轮灵曜驾羲车。东隅本是寅宾地，先占朝暾到海涯。
八景诗
作者：金文焯
朝代：清

层台轩爽俯神州，岛屿凝茫一望收。每向日边瞻紫极，真从天际识归舟。蜃楼海市空中幻，蟹舍渔村境外幽。试拟黄州苏玉局，超然台未称天游。
八景诗
作者：金文焯
朝代：清

岿然北镇瞰医闾，地轴回旋黍谷初。青女按时捐玉佩，藐姑终岁曳琼琚。色寒远映玉山树，澌化清流淡水渠。炎瘴迩来消洗尽，好乘和会奠民居。
八景诗
作者：金文焯
朝代：清

斜晖映水吐金光，五色纷纶遍大荒。锦绣文披花草屿，红绡幕罩水云乡。乍疑赤壁馀荒垒，恍睹朱旗出女墙。为诵子安孤鹜句，江天掞藻海天翔。
八景诗
作者：金文焯
朝代：清

曲港潮回碧水澄，蛋船傍晚上渔灯。千樯影射波光动，一抹烟含暮霭凝。历落疏星明复暗，朦胧萤火灭还增。更添红蓼白蘋岸，风景依稀似武陵。
八景诗
作者：金文焯
朝代：清

残阳初暝晚烟浮，樵牧人归古渡头。小艇趁风凌草屿，轻帆映月上沙洲。芦边野鹜惊波乱，蓝里河鱼换酒赒。最羡时閒烽火息，戍灯刚出赤嵌楼。
八景诗
作者：金文焯
朝代：清

汪洋万派总朝东，鹿耳门当波涌中。势激天轮雷虺虺，风回地轴鼓韸韸。鲲身环束桃花涨，海线平分白雪潨。谁谓广陵舒白练，海天胜概不相同。
八景诗
作者：金文焯
朝代：清

环植修篁昼影清，偏于清籁挟涛鸣。砰訇劲夺萧萧响，琐碎中含潏潏声。讵必松寮生远韵，若因茶灶起遥情。三年油幕听来惯，午梦虚窗悄不惊。
拟温庭筠赠知音
作者：金智
朝代：清
体裁：七言律诗

难将愁思语醯鸡，怕听林鸠唤雨啼。人去楼前花又发，梦来陌上马频嘶。暮云霭霭当空净，春树苍苍入望迷。应记东风赠离别，一枝烟柳折长堤。
闻雁
作者：金智
朝代：清
体裁：五言律诗

澹月疏桐夕，长空一雁鸣。忽将秋塞意，写入暮钟声。碧树凋佳色，红楼梦远征。居人闲亦叹，况是客中情。
丁丑举一子为亡弟盈出继
作者：金朝觐
朝代：清

庭前荆树夥，荣落两暌违。既得亲枝共，宁虞奕叶微。痴情天不厌，异举众相非。赖有贤妻子，绵绵永绍衣。
丁卯秋试遇蓟州蒋力斋先生于京邸
作者：金朝觐
朝代：清

相士休将冀北空，共君三五月明中。帘前工谱霓裳曲，云外香飘桂子风。十载光阴归玉尺，三条烛焰对金虫。际兹铁树当华日，合报先春到蓟东。
七盘关
作者：金朝觐
朝代：清

南栈崎岖路不平，小心移步记分明。今朝已过西川境，从此宽怀放胆行。
万寿寺
作者：金朝觐
朝代：清

兰若附京邑，戒坛生静机。六尘谁度脱，三宝众归依。海外旃檀供，阶前洞壑微。曾闻诸佛祖，遗像此传衣。
三槐吟
作者：金朝觐
朝代：清

昔闻王氏子，当户植三槐。草木含灵气，儿孙列上台。吾家先大父，手泽毓嘉材。此后花黄候，长安孰往回。
与书华峰浑河垂钓
作者：金朝觐
朝代：清

浑河滚滚来从东，大木浮出万山中。水深巨鱼不亲岸，兴波鼓浪吹腥风。华峰睹此忽技痒，计作长绳约百丈。屈铁为钩饵以甘，抛向中流试穷想。昨者筮得贯鱼占，今逢独丝钓鳌詹。须臾衔索势将去，欲取姑与聊伏潜。忽闻泼刺转骇绝，鳞甲激扬互明灭。饥鹰苦羁黄金绦，驽马怒啮白玉埒。蛟龙失水犹蜿蜒，何况凡鳞出重渊。力敝已为人所制，目动吻张摇尾怜。君不见西畔投竿落日边，得鱼盈寸喜忘筌，我得其一抵百千。
与孙宝三言海上之胜
作者：金朝觐
朝代：清

有客居南海，寥寥放眼空。听潮多夜气，长啸起天风。大泽群流纳，沧波万古同。请看奔放者，终障百川东。
与德立亭吏部
作者：金朝觐
朝代：清

少年游艺共芳春，取次连镳只二人。小吏两番阶下立，口含天宪羡君身。
与罗公猷
作者：金朝觐
朝代：清

忆旧生新感，茫茫结夙缘。英儿宁有种，穷路莫须钱。愧乏神君誉，惭称父母怜。因思无告者，何处少颠连。
与金黻珽书题后
作者：金朝觐
朝代：清

相忆不相亲，天涯作比邻。关山萦旅梦，风雨切怀人。幸有囊中句，羞无席上珍。何堪知己赠，恐我误青巾。
丙子初春喜晤梅澥先生因怀尚铁峰沈秀岚适先生以诗钞见示率成长歌用为题词
作者：金朝觐
朝代：清

少与公相识，长从公相游。蒙公青眼待，不与下士俦。我乃不揣陋，公乃为包羞。别公六期岁，白发已盈头。昔公宦游日，东南人士稠。观水既观海，复不绝泡沤。登山既登岱，复不小阜邱。冰鉴期无爽，霜毫时秘抽。鹤子秋风健，兰孙春气柔。黄金散不尽，终可补箕裘。积书千万卷，琅嬛宝笈留。晚年自订稿，呼我为编修。八万五千字，一一皆清遒。将为纪年谱，将为咨事诹。天资既纯粹，高识乃不侔。向当共知己，来自山海陬。银冈尚北望，锦水须东流。独有松江客，溯洄难遽求。人事类如此，我心徒悠悠。与公期不朽，魂梦各千秋。
东山纪事五言排律二十韵并呈董东堡
作者：金朝觐
朝代：清

东山肃瞻仰，密迩式前人。风树儿孙听，园林世代因。身居华屋乐，心切首邱仁。霜露常殊景，冈峦近比邻。成功原自艮，开物必于寅。隅对参星次，宫分木德春。平临当绿野，高拱接苍旻。重叠张帏幕，趋迎作主宾。川回疑带曲，峰矗俨云屯。势隐宫墙閟，形联指臂亲。何须驱虎豹，聊复辟荆榛。石笋环城郭，虹螺供海滨。柏枝摇凤尾，松干簇龙麟。神路溪桥引，灵泉古井新。烟岚凝瑞霭，蔬果荐嘉珍。应谨樵苏禁，将令雉兔驯。閒花堆小径，短草藉晴茵。遗令希元凯，佳城待沈彬。青乌传已失，黄壤辨谁真。董德章犹在，何殊郭景纯。
东阁官梅十咏补遗
作者：金朝觐
朝代：清

一度春风一度开，安排东阁号官梅。山中高士知多少，卧雪眠云望不来。竹树阴阴羃四郊，新晴刚见远山坳。东皇消息官衙早，几点新红出碧梢。岭上新枝好护持，春风隔岁漏花期。恨他开在黄花后，只为争先转觉迟。清绝梅花不厌贫，因何呼作在官身。当时竞盛开东阁，负却深山富贵春。繁华满树著春容，老干又丫欲化龙。莫道落花情意索，摊书犹藉绿阴浓。杨花飘泊李花香，事隔隋唐已杳茫。留得梅花东阁在，清芬犹近浣花堂。花封绣错此分符，阁外春深唤鹧鸪。只恐梅花来问我，庭前可有落花无。花间小集绿初团，风致嫣然春未阑。座客莫谈天宝事，美人零落易心酸。沈沈官鼓放朝衙，催报新枝第几花。可是公堂高万里，不曾春色到邻家。风流韵事说扬州，如此梅花几世修。想见少陵题咏处，草堂东阁各千秋。
东阁官梅十咏补遗·其一
作者：金朝觐
朝代：清

一度春风一度开，安排东阁号官梅。山中高士知多少，卧雪眠云望不来。
东阁官梅十咏补遗·其七
作者：金朝觐
朝代：清

花封绣错此分符，阁外春深唤鹧鸪。只恐梅花来问我，庭前可有落花无。
东阁官梅十咏补遗·其三
作者：金朝觐
朝代：清

岭上新枝好护持，春风隔岁漏花期。恨他开在黄花后，只为争先转觉迟。
东阁官梅十咏补遗·其九
作者：金朝觐
朝代：清

沈沈官鼓放朝衙，催报新枝第几花。可是公堂高万里，不曾春色到邻家。
东阁官梅十咏补遗·其二
作者：金朝觐
朝代：清

竹树阴阴羃四郊，新晴刚见远山坳。东皇消息官衙早，几点新红出碧梢。
东阁官梅十咏补遗·其五
作者：金朝觐
朝代：清

繁华满树著春容，老干又丫欲化龙。莫道落花情意索，摊书犹藉绿阴浓。
东阁官梅十咏补遗·其八
作者：金朝觐
朝代：清

花间小集绿初团，风致嫣然春未阑。座客莫谈天宝事，美人零落易心酸。
东阁官梅十咏补遗·其六
作者：金朝觐
朝代：清

杨花飘泊李花香，事隔隋唐已杳茫。留得梅花东阁在，清芬犹近浣花堂。
东阁官梅十咏补遗·其十
作者：金朝觐
朝代：清

风流韵事说扬州，如此梅花几世修。想见少陵题咏处，草堂东阁各千秋。
东阁官梅十咏补遗·其四
作者：金朝觐
朝代：清

清绝梅花不厌贫，因何呼作在官身。当时竞盛开东阁，负却深山富贵春。
严道篇
作者：金朝觐
朝代：清

自我来严道，悠悠已易年。土风能渐悉，治理未精研。此境当冲邑，无时不畏天。疲繁虽暂济，凋敝尚如前。署有栽花地，囊空饮马钱。舂粮无隔宿，货贝少流泉。官苦终思去，民穷实可怜。山溪馀瘠土，风雨薄良田。终岁餐芋麦，谋生任臂肩。文风供笔墨，商力困铜铅。易市童妪集，携赀子母权。绅衿参典吏，户口匿粮烟。翻恨流民夥，能令旧俗湮。多财争入赘，新寡互垂涎。为后将亲背，招夫以贿迁。不知分族类，奚自辨媸妍。所习原偷薄，其情乃吝悭。锱铢甘刃蹈，睚眦竟躯捐。弱肉资强食，锄根复蔓延。多方勤诰诫，何计策安全。德教殊滋愧，刑求讵足贤。迂儒无实用，循吏不多传。但望消尤怨，先期免过愆。升沈焉有定，出处岂徒然。云气溶溶聚，江声滚滚连。家山千万里，飞梦过幽燕。
中秋二首
作者：金朝觐
朝代：清

星河淡淡露盈盈，三五秋光月更明。到处圆灵金镜朗，此身写照玉壶清。蟾蜍仙府长生药，瓜果人间不夜城。应是沧溟通桂窟，香风两袖试骑鲸。徙倚中庭怯晚寒，为怜今夜月团栾。蟾光不辨芦花白，镜影还流桂子丹。诗酒徘徊消客思，风雷倏忽过云端。嫦娥如许重回首，明远楼前尽可看。
中秋二首·其一
作者：金朝觐
朝代：清

星河淡淡露盈盈，三五秋光月更明。到处圆灵金镜朗，此身写照玉壶清。蟾蜍仙府长生药，瓜果人间不夜城。应是沧溟通桂窟，香风两袖试骑鲸。
中秋二首·其二
作者：金朝觐
朝代：清

徙倚中庭怯晚寒，为怜今夜月团栾。蟾光不辨芦花白，镜影还流桂子丹。诗酒徘徊消客思，风雷倏忽过云端。嫦娥如许重回首，明远楼前尽可看。
中秋日闱中忆友
作者：金朝觐
朝代：清

忆昔立风檐，搴帘逢好友。谯楼月二更，令我空回首。
为冀老嘱题
作者：金朝觐
朝代：清

老去消除躁气多，几将炎热静中过。清风颇有故人意，爱我时来安乐窝。当年度木到深山，亦识名材遇合艰。今幸一枝栖处稳，不劳千里费跻攀。益寿何须参与苓，年来已自鬓星星。养生非欲辞甘苦，世味酸咸我已经。壮怀迟暮复何求，人世沧桑七十秋。闻道诸孙尽林立，拟将祝寿点牙筹。
为冀老嘱题·其一
作者：金朝觐
朝代：清

老去消除躁气多，几将炎热静中过。清风颇有故人意，爱我时来安乐窝。
为冀老嘱题·其三
作者：金朝觐
朝代：清

益寿何须参与苓，年来已自鬓星星。养生非欲辞甘苦，世味酸咸我已经。
为冀老嘱题·其二
作者：金朝觐
朝代：清

当年度木到深山，亦识名材遇合艰。今幸一枝栖处稳，不劳千里费跻攀。
为冀老嘱题·其四
作者：金朝觐
朝代：清

壮怀迟暮复何求，人世沧桑七十秋。闻道诸孙尽林立，拟将祝寿点牙筹。
为梅澥题扇蓄以殉葬
作者：金朝觐
朝代：清

诗有同声和，人皆雅量宜。共兹三不朽，结作两相思。华表仍归鹤，兰亭欲附椑。春蚕虽已老，犹自有馀丝。
为缪公子新婚戏作
作者：金朝觐
朝代：清

醉耳笙歌不厌频，红镫辉映百花茵。龙涎香合鸳鸯梦，云母屏开锦绣春。未识郎情多警怯，应怜妾意惯娇嗔。鸡声似妒甘同梦，斜月疏星己向晨。
乌拉草三首
作者：金朝觐
朝代：清

草名乌拉古无传，近与村农用最便。露重芒鞋侵晓去，霜凝葛屦觉春还。山中踟躅名称异，王不留行义可捐。几处芊眠平野绿，拟随谢屐到峰巅。白岳灵葩属贡参，寻常弱草亦堪吟。生当夏雨宜河畔，捣向秋风入夜砧。翻笑倾葵空自卫，更如挟纩可人心。缘随野老同行止，未必跫然喜足音。地名乌拉又名鞋，兹草称之义转谐。物产蕃滋仍土俗，春风披拂满江涯。安排不去尘中驻，冷暖还将足下偕。试问三千珠履客，可能解屦到当阶。
乌拉草三首·其一
作者：金朝觐
朝代：清

草名乌拉古无传，近与村农用最便。露重芒鞋侵晓去，霜凝葛屦觉春还。山中踟躅名称异，王不留行义可捐。几处芊眠平野绿，拟随谢屐到峰巅。
乌拉草三首·其三
作者：金朝觐
朝代：清

地名乌拉又名鞋，兹草称之义转谐。物产蕃滋仍土俗，春风披拂满江涯。安排不去尘中驻，冷暖还将足下偕。试问三千珠履客，可能解屦到当阶。
乌拉草三首·其二
作者：金朝觐
朝代：清

白岳灵葩属贡参，寻常弱草亦堪吟。生当夏雨宜河畔，捣向秋风入夜砧。翻笑倾葵空自卫，更如挟纩可人心。缘随野老同行止，未必跫然喜足音。
乙亥九月九日纪事诗四首
作者：金朝觐
朝代：清

回首流光十五年，千金一刻总徒然。当时无故谁知乐，弥月多菑更可怜。今日乍醒前日梦，他生难必此生缘。啿嗟不幸遭阳九，惊雁离群叫暮天。荆树西风力不支，那堪弱弟此长辞。怜兄念切将身代，思母情深数发悲。零落衣裳成往迹，抛残笔墨付伊谁。伤心问字殷勤日，忽忽生平有几时。秋风落叶感星霜，辜负韶光春梦长。砚北随兄供笔墨，厨东呼嫂问羹汤。劫当桓景都归命，礼据檀弓可勿殇。他日登高临眺处，天涯布奠一倾觞。花萼惊风尽此番，已看秋色老椿萱。空将无死嗟予季，多为尊师谓我昆。长逝魂兮安所适，生来命也复何言。从前书画擎双管，化作虬松拱墓门。
乙亥九月九日纪事诗四首·其一
作者：金朝觐
朝代：清

回首流光十五年，千金一刻总徒然。当时无故谁知乐，弥月多菑更可怜。今日乍醒前日梦，他生难必此生缘。啿嗟不幸遭阳九，惊雁离群叫暮天。
乙亥九月九日纪事诗四首·其三
作者：金朝觐
朝代：清

秋风落叶感星霜，辜负韶光春梦长。砚北随兄供笔墨，厨东呼嫂问羹汤。劫当桓景都归命，礼据檀弓可勿殇。他日登高临眺处，天涯布奠一倾觞。
乙亥九月九日纪事诗四首·其二
作者：金朝觐
朝代：清

荆树西风力不支，那堪弱弟此长辞。怜兄念切将身代，思母情深数发悲。零落衣裳成往迹，抛残笔墨付伊谁。伤心问字殷勤日，忽忽生平有几时。
乙亥九月九日纪事诗四首·其四
作者：金朝觐
朝代：清

花萼惊风尽此番，已看秋色老椿萱。空将无死嗟予季，多为尊师谓我昆。长逝魂兮安所适，生来命也复何言。从前书画擎双管，化作虬松拱墓门。
书怀诗
作者：金朝觐
朝代：清

天地自空阔，风云无尽期。春华冒寒发，野马相息吹。人事终成故，生机日出奇。将来难略处，妙在不能知。
书蠹二首
作者：金朝觐
朝代：清

食古须能化，饮香年复年。蠹书不蠹国，何愧守残编。诗书本不腐，何自有虫生。力能破万卷，厥罪比秦坑。
书蠹二首·其一
作者：金朝觐
朝代：清

食古须能化，饮香年复年。蠹书不蠹国，何愧守残编。
书蠹二首·其二
作者：金朝觐
朝代：清

诗书本不腐，何自有虫生。力能破万卷，厥罪比秦坑。
书院内小斋花草去年所手植也今又重开感而赋之
作者：金朝觐
朝代：清

今年花是去年栽，两度花期两度开。寒去暑来时物改，年年底事看花来。香国迟留方作客，芳园寥落最伤春。我来恰入东风律，花信犹知识故人。掩映东墙接绿阴，重门不启碧苔深。偷閒只合窥园去，恐负黄花一片心。人不怜花花自怜，夙根不断又鲜妍。花神再度生香意，认取前身结后缘。
书院内小斋花草去年所手植也今又重开感而赋之·其一
作者：金朝觐
朝代：清

今年花是去年栽，两度花期两度开。寒去暑来时物改，年年底事看花来。
书院内小斋花草去年所手植也今又重开感而赋之·其三
作者：金朝觐
朝代：清

掩映东墙接绿阴，重门不启碧苔深。偷閒只合窥园去，恐负黄花一片心。
书院内小斋花草去年所手植也今又重开感而赋之·其二
作者：金朝觐
朝代：清

香国迟留方作客，芳园寥落最伤春。我来恰入东风律，花信犹知识故人。
书院内小斋花草去年所手植也今又重开感而赋之·其四
作者：金朝觐
朝代：清

人不怜花花自怜，夙根不断又鲜妍。花神再度生香意，认取前身结后缘。
五丈原
作者：金朝觐
朝代：清

筹策南方定，中原尚可为。出师再陈表，涕泣已长辞。
五塔寺
作者：金朝觐
朝代：清

五岳真形具，崔巍踞法台。石门时启闭，磴道喑纡回。风铎层层系，金身面面开。遥知官路外，瞻仰万人来。
京邸閒居偶成
作者：金朝觐
朝代：清

征燕去如客，归鸿来作宾。莫嫌秋已暮，留待小阳春。
伏波将军庙
作者：金朝觐
朝代：清

戚畹能将阃外安，轻装薏苡载归鞍。即今遗庙存封守，竟作云台画里看。
何云从萧殿臣二戚谊招饮一首
作者：金朝觐
朝代：清

难得嘉名似太真，风流不减洛川神。红妆引烛三更艳，白雪飞声四座春。薄命未知团扇恨，芳年正值破瓜辰。因他面傅何郎粉，又恐萧郎是路人。
佛手柑
作者：金朝觐
朝代：清

莫道金身幻，黄柑具体真。拈花应欲语，合掌恰迎人。千手本无碍，拘挛终竟伸。倘承仙露润，盈掬自长春。
依梅澥先生题扇元韵奉和
作者：金朝觐
朝代：清

每愧庸庸被奖旌，相逢心许若平生。风吹野草鸣宾鹿，春满乔林度小莺。讲艺自能消客气，忘形更复重交情。骊歌写作绳头字，犹幸年来老眼明。
偶成
作者：金朝觐
朝代：清

虚堂春昼寂，棋子响丁然。如有机心在，相争孰后先。
僦寓京邸感怀二首寄梅澥书题后
作者：金朝觐
朝代：清

残月衔楼数点星，萦萦乡梦睡初醒。夜风吹入音声树，误作家山旧雨听。黄金台下又重过，十万人家巨第多。可惜终南无捷径，长安虽近奈如何。
僦寓京邸感怀二首寄梅澥书题后·其一
作者：金朝觐
朝代：清

残月衔楼数点星，萦萦乡梦睡初醒。夜风吹入音声树，误作家山旧雨听。
僦寓京邸感怀二首寄梅澥书题后·其二
作者：金朝觐
朝代：清

黄金台下又重过，十万人家巨第多。可惜终南无捷径，长安虽近奈如何。
元旦一首
作者：金朝觐
朝代：清

造化无停息，乘除改岁年。东风先入律，星纪又周天。爆竹宣阳气，椒花启寿筵。北堂春正永，槐荫满庭前。
元旦立春
作者：金朝觐
朝代：清

昨日除残腊，今朝报早春。体元归圣主，迎岁在寅宾。北陆回阳驭，东风拥化轮。椒花初献瑞，何惜酒千巡。
冬夜怀梅澥一首
作者：金朝觐
朝代：清

思情款款复绵绵，又向西风写寸笺。此际此情深夜月，为寒为暖小阳天。都无可忆从前事，尽有相逢未了缘。知感生平能有几，于今不见已三年。
出城篇
作者：金朝觐
朝代：清

出城见禾黍，精神渐已旺。附都百万家，食指庶堪望。东南事转输，储需众企仰。齿繁地不辟，矧可游手旷。念此力田农，妇子勤馌饷。炙肤当炎熇，没骭被新涨。颗粒易金钱，宁有富贵想。富贵须生成，岂能人力创。一食中人产，一衣百宝装。踏青油幕车，问夜销金帐。瓜果荐冰槃，焚香合郁鬯。那知终岁勤，仅堪出入量。风雨不从人，灾祲转多恙。歉收少盖藏，所幸免寇攘。乃者官符下，老幼生惆怅。西邻有逃亡，问尔胡不防。东邻有杀牛，问尔胡未访。株累经旬月，不能达一状。堂上养威严，但愿速加杖。黄口尚待哺，残喘泣相向。安得念民艰，尽如太守况。
出留都寄怀诸同志
作者：金朝觐
朝代：清

凉风西下蹴征尘，秋老平芜入望真。山气空青天欲晓，草根微绿梦回春。从前虚度犹今我，别后相思又几人。只为知心深爱惜，难言富贵不如贫。
出都
作者：金朝觐
朝代：清

需次来都下，淹留两度秋。半生初发轫，万事费持筹。长路辞残岁，高堂重远游。腐儒何裨用，投笔亦封侯。
出都后忆旧二首
作者：金朝觐
朝代：清

千里栖迟客是家，梦魂飞去海天涯。窗含晓色涵虚白，知是霜华与月华。萍踪泡影与浮沉，情海茫茫入更深。任是西天称极乐，人间愁苦也惊心。
出都后忆旧二首·其一
作者：金朝觐
朝代：清

千里栖迟客是家，梦魂飞去海天涯。窗含晓色涵虚白，知是霜华与月华。
出都后忆旧二首·其二
作者：金朝觐
朝代：清

萍踪泡影与浮沉，情海茫茫入更深。任是西天称极乐，人间愁苦也惊心。
出闱偶成并简时两峰
作者：金朝觐
朝代：清

京华三月正春深，天气清和乍可心。我到南宫归未晚，庭槐旬日绿成阴。
函谷关
作者：金朝觐
朝代：清

城小凭山固，雄师困仰攻。兴衰看启闭，疆界限西东。关尹占佳气，甘卿表閟宫。湍流飞瀑处，势与建瓴同。
初十日诣午门谢万寿覃恩恭纪二首
作者：金朝觐
朝代：清

晓望觚棱翠欲流，九重深处五云留。太平天子登仁寿，习礼诸生近鲁邹。嵩岳降贤呼万岁，神山筑屋满千筹。岧峣清禁班联肃，偕引鸿胪过凤楼。天上蓬壶不计程，秋风得意许骑鲸。西王母献灵椿瑞，南极星临寿宇平。礼乐百年涵大化，文章一代属公评。贤书转愧公车选，行傍宫槐听有声。
初十日诣午门谢万寿覃恩恭纪二首·其一
作者：金朝觐
朝代：清

晓望觚棱翠欲流，九重深处五云留。太平天子登仁寿，习礼诸生近鲁邹。嵩岳降贤呼万岁，神山筑屋满千筹。岧峣清禁班联肃，偕引鸿胪过凤楼。
初十日诣午门谢万寿覃恩恭纪二首·其二
作者：金朝觐
朝代：清

天上蓬壶不计程，秋风得意许骑鲸。西王母献灵椿瑞，南极星临寿宇平。礼乐百年涵大化，文章一代属公评。贤书转愧公车选，行傍宫槐听有声。
初夏偶成
作者：金朝觐
朝代：清

见说农家好，书声共绩声。君恩宽负担，天意适阴晴。花丽春光艳，诗和躁气平。长安多少路，犹忆重行行。
别余醇轩
作者：金朝觐
朝代：清

醇轩具高节，澹泊明素风。作吏无纤俗，交人良独忠。清操远时誉，和蔼鸣寅衷。两刺建南郡，恬然将固穷。板舆亲奉养，遥隔锦城中。锦城多甲第，君乃半亩宫。湫隘不容驷，北堂春融融。子弟多良善，昆季无异同。显扬正难量，家运当盛隆。卿霭聚嘉气，茂兰成广丛。芳馨共相惜，结想情与通。天末商飙至，翩然飞长鸿。远音起哀唳，群类各西东。闽海警氛恶，玉关方诘戎。稻粱不谋饱，枫叶子规红。长途叹雨雪，严冱蛰寒虫。讵知滇池外，遗鹤鸣寥空。
别山戏题
作者：金朝觐
朝代：清

故园别业别离久，别去东风别恨长。别路感怀牵别绪，别人道出别山阳。
剑阁用唐刻原韵
作者：金朝觐
朝代：清

万山送行客，客行山意回。连朝朔风发，积阴忽已开。长路间寒暑，悠悠思往来。山灵讵无意，几见济时才。
十二月初二日以签掣四川引见乾清宫
作者：金朝觐
朝代：清

金殿朝开彻曙光，当年曾此对先皇。两朝诣阙仍书腐，十载弹冠尚御香。捧檄拟经筹笔驿，观风许过浣花堂。遥知望斗京华远，且听流莺绕建章。
十二月看牡丹
作者：金朝觐
朝代：清

牡丹偏欲傲梅枝，富贵争先恰出奇。何似春深三四月，天时人事两相宜。可惜名花睡未醒，被人强起逗春情。重帏密室深深护，不恨东风是此生。无奈冲寒放牡丹，勉成富贵亦非难。此番出世休疑早，只为旁人带笑看。国色当前秀可餐，争妍应不怕春寒。捲帘休惜胭脂冷，燕赵佳人本耐寒。缇室才吹六管灰，蓦然生意牡丹开。春风欲启东皇驾，先遣天香导引来。花事能回隔岁春，冬烘倍觉长精神。终须富贵趋炎热，知否旁多冷眼人。
十二月看牡丹·其一
作者：金朝觐
朝代：清

牡丹偏欲傲梅枝，富贵争先恰出奇。何似春深三四月，天时人事两相宜。
十二月看牡丹·其三
作者：金朝觐
朝代：清

无奈冲寒放牡丹，勉成富贵亦非难。此番出世休疑早，只为旁人带笑看。
十二月看牡丹·其二
作者：金朝觐
朝代：清

可惜名花睡未醒，被人强起逗春情。重帏密室深深护，不恨东风是此生。
十二月看牡丹·其五
作者：金朝觐
朝代：清

缇室才吹六管灰，蓦然生意牡丹开。春风欲启东皇驾，先遣天香导引来。
十二月看牡丹·其六
作者：金朝觐
朝代：清

花事能回隔岁春，冬烘倍觉长精神。终须富贵趋炎热，知否旁多冷眼人。
十二月看牡丹·其四
作者：金朝觐
朝代：清

国色当前秀可餐，争妍应不怕春寒。捲帘休惜胭脂冷，燕赵佳人本耐寒。